mteb/MIRACLReranking huggingface dataset:
মন্ট্রিঅল মোঁরেয়াল () বা মন্ট্রিঅল () হচ্ছে কানাডার দ্বিতীয় বৃহত্তম, কুইবেক প্রদেশের বৃহত্তম এবং উত্তর আমেরিকার নবম বৃহত্তম শহর। এটির মূল নাম ছিলো "ভিলা মারি" বা "মেরির শহর"। শহরটির বর্তমান নামটি এসেছে শহরের কেন্দ্রস্থলে অবস্থিত পর্বতচূড়া মন্ট-রয়াল থেকে। এবং এই নামটি দেওয়া হয়েছে শহরের কাছে অবস্থিত আইল্যান্ড অফ মন্ট্রিঅল থেকে।
গোল্ড কোস্ট, কুইন্সল্যান্ড গোল্ড কোস্ট অস্ট্রেলিয়ার কুইন্সল্যান্ড রাজ্যের উপকূলীয় শহর। শহরটি রাজ্যের রাজধানী ব্রিসবেনের প্রায় ৬৬ কিলোমিটার (৪১ মাইল) দক্ষিণ-দক্ষিণপূর্ব এবং নিউ সাউথ ওয়েলসের রাজ্যের উত্তর সীমান্তের কাছেই অবস্থিত। ২০১৬ সালের জনগণনা অনুযায়ী শহরটির জনসংখ্যা ৬,৩৮,০৯০ জন। গোল্ড কোস্ট অস্ট্রেলিয়ার ৬ষ্ঠ বৃহত্তম শহর ও এটি অস্ট্রেলিয়ার বৃহত্তম অ-রাজধানী শহর এবং কুইন্সল্যান্ডের দ্বিতীয় বৃহত্তম শহর।
হিউস্টন হিউস্টন () মার্কিন যুক্তরাষ্ট্রের চতুর্থ বৃহত্তম শহর এবং টেক্সাস অঙ্গরাজ্যের বৃহত্তম শহর। এই শহরে রয়েছে আমেরিকার বৃহত্তম বন্দর গুলির একটি যা হিউস্টন বন্দর নামে পরিচিত। ২০০৮ সালের মার্কিন জনসংখ্যা ব্যুরোর জরিপ অনুযায়ী হিউস্টনের ৬০০ বর্গমাইল (১৬০০ বর্গ কিলোমিটার) এলাকায় জনসংখ্যা ২.২ মিলিয়ন। হ্যারিস কাউন্টির কাউন্টি সিট হল হিউস্টন। বৃহত্তর হিউস্টনের অর্থনৈতিক কেন্দ্র এবং যুক্তরাষ্ট্রের ষষ্ঠ বৃহত্তম মেট্রোপলিটন এলাকা হিউস্টন যার জনসংখ্যা ৫.৭ মিলিয়নেরও বেশি। হিউস্টন ১৮৩৬ সালের ৩০শে আগস্ট অগাস্ট চ্যাপম্যান অ্যালেন এবং জন অ্যালেন কর্তৃক প্রতিষ্ঠিত হয়। তবে শহর হিসেবে এটি ১৮৩৭ সালের ৫ই জুন গঠিত হয়। শহরটি তৎকালীন মার্কিন যুক্তরাষ্ট্রের রাষ্ট্রপতি স্যাম হিউস্টনের নামে নামকরণ করা হয়। তিনি ছিলেন টেক্সাসের অধিবাসী।
আলবেনিয়ার ইতিহাস ১৯শ শতকে বলকান অঞ্চলের অনেক পরাধীন মানুষ নিজেদের জন্য স্বাধীন রাষ্ট্রের স্বপ্ন দেখতে শুরু করে। ১৮৭৮ সালে 
আলবেনীয় নেতারা কসভোর প্রিজরেন শহরে মিলিত হন এবং প্রিজরেনের লিগ তথা আলবেনীয় লিগ গঠন করেন। লিগের উদ্দেশ্য ছিল সমস্ত আলবেনীয় অধ্যুষিত এলাকা নিয়ে একটি একত্রিত আলবেনিয়া গঠন। লিগ আলবেনীয় ভাষা, শিক্ষা ও সংস্কৃতির উন্নয়নেরও লক্ষ্য হাতে নেয়। ১৯০৮ সালে আলবেনীয় নেতারা লাতিন লিপির উপর ভিত্তি করে একটি জাতীয় বর্ণমালা প্রবর্তন করেন। ১৯১০ থেকে ১৯১২ সালের মধ্যবর্তী সময়ে আলবেনীয় জাতীয়তাবাদীরা উসমানীয়দের বিরুদ্ধে সশস্ত্র সংগ্রামে লিপ্ত হয়। প্রথম বলকান যুদ্ধ নামে পরিচিত এই যুদ্ধে সার্ব, গ্রিক ও বুলগেরীয় সেনারাও যোগ দেয় এবং উসমানীয়রা এতে পরাজয় বরণ করে। যুদ্ধ শেষ হবার পর পরই আলবেনিয়া স্বাধীনতা ঘোষণা করে। যুদ্ধের পর যুক্তরাজ্য, জার্মানি, রাশিয়া, অস্ট্রিয়া, ফ্রান্স ও ইতালি (মহাশক্তিসমূহ) একটি সম্মেলনে আলবেনিয়ার স্বাধীনতা মেনে নেয়, কিন্তু প্রতিবেশী দেশগুলির প্রবল চাপের মুখে তারা আলবেনীয় অধ্যুষিত কসোভো অঞ্চলটি সার্বিয়াকে এবং কামেরিয়া অঞ্চলটির অধিকাংশ গ্রিসকে দিয়ে দেয়। এর ফলে আলবেনীয় জনসংখ্যার প্রায় অর্ধেকই সদ্যপ্রতিষ্ঠিত রাষ্ট্রের সীমানার বাইরে পড়ে যায়। মহাশক্তি রাষ্ট্রগুলি একজন জার্মান রাজপুত্র ভিলহেল্ম ৎসু ভিডকে আলবেনিয়ার শাসক নিয়োগ করে, কিন্তু তিনি মাত্র ছয় মাস ক্ষমতায় ছিলেন। এর পরই প্রথম বিশ্বযুদ্ধ শুরু হয়ে যায়। এসময় অস্ট্রীয়, ফরাসি, ইতালীয়, গ্রিক, মন্টেনেগ্রীয় এবং সার্বীয় সেনারা আলবেনিয়া দখল করে। দেশটিতে রাজনৈতিক নেতৃত্বহীনতা দেখা দেয়। বিশ্বযুদ্ধের পরে প্যারিস শান্তি সম্মেলনে মার্কিন রাষ্ট্রপতি উড্রো উইলসন আলবেনিয়াকে ভাগ করে তার প্রতিবেশিদের দিয়ে দিয়ে দেবার ব্রিটিশ-ফরাসি-ইতালীয় পরিকল্পনার বিরুদ্ধে ভেটো দেন। ১৯২০ সালে আলবেনিয়াকে সদ্য সংগঠিত লিগ অফ নেশন্‌স-এ অন্তর্ভুক্ত করা হয়, ফলে দেশটি স্বাধীন রাষ্ট্র হিসেবে আন্তর্জাতিক স্বীকৃতি লাভ করে।
ককেসাস প্রাচীন আর্মেনীয় রাজ্যের পতনের পর মধ্যেযুগে বাগ্রাতিদ আর্মেনিয়া, তাশির-জোরাগেট রাজ্য, সিউনিক রাজ্য এবং খাচেনরা বিভিন্ন সময় স্থানীয় আর্মেনীয় জনগোষ্ঠীকে সংঘবদ্ধ করে বাইরের হুমকির হাত থেকে এই অঞ্চলকে রক্ষা করে। আরমেনিয়ার সাথে ককেসীয় আলবেনিয়া সর্বদা একটি সুসম্পর্ক বজায় রাখে এবং আর্মেনীয় এপোস্টলিক চার্চের মতো ককেসীয় আলবেনিয়ার চার্চও একই খ্রিস্টান ধর্মমত প্রচার করতো। ককেসীয় আলবেনিয়ার ক্যথলিকরা নিযুক্ত হতেন আর্মেনিয় চার্চ দ্বারা।
রাষ্ট্র অনুযায়ী বৃহত্তম শহর ও দ্বিতীয় বৃহত্তম শহরের তালিকা রাজধানী শহরসমূহ গাঢ় লেখাতে আছে।
দ্রিতা (ম্যাগাজিন) এই ম্যাগাজিনটি শুধুমাত্র আলবেনিয়ার প্রথম গবেষণাধর্মী ম্যাগাজিন ছিলো না। এই ছিলো আলবেনিয়ার আধুনিক লেখনীর একটি নিদর্শন ও অংশ। এই ম্যাগাজিনটি প্রকাশ করা সম্ভব হয়েছিলো কারণ কোতো হোজি, সামি ফ্রাশেরি, পাশকো ভাসা, এবং জানি ভ্রেতো ১৮৭৯ সালে লেখার জন্য আলবেনীয় ভাষার অক্ষরগুলোকে বিভিন্ন ভাগে ভাগ করেছিলেন। এর ওপর ভিত্তি করেই আলেবনীয় ভাষার প্রথম বর্ণমালার বই লেখা সম্ভব হয়েছিলো, বাইবেল প্রকাশ করা গিয়েছিলো, এবং একই সাথে "দ্রিতা"ও প্রকাশিত হয়েছিলো।
আলবেনিয়ার ইতিহাস ১৯৯৯ সালের অক্টোবর মাসে মাজকো সাম্যবাদী দলের অভ্যন্তরীণ আস্থা হারিয়ে প্রধানমন্ত্রীর পদ থেকে অবসর নেন। তার স্থানে আসেন ইলির মেতা, একজন তরুণ ও সংস্কারপন্থী নেতা। মেতা মাজকো সরকারের নীতি ধরে রাখার ব্যাপারে শপথ করেন; এই নীতিগুলির মধ্যে ছিল অর্থনৈতিক প্রবৃদ্ধি অর্জন, এবং ইউরোপীয় ইউনিয়ন ও নেটোতে আলবেনিয়ার সদস্যপদ প্রাপ্তির ব্যাপারে কাজ করা। ২০০১ সালের জুন মাসে অণুষ্ঠিত সংসদীয় নির্বাচনে সমাজতান্ত্রিক দল সংখ্যাগরিষ্ঠতা ধরে রাখে।
বুসান বুসান (부산 বা 釜山 (কোরিয়ান উচ্চারণ:
[Pusan]), আনুষ্ঠানিকভাবে বুসান
মেট্রোপলিটন সিটি), প্রায় 3.6 মিলিয়ন জনসংখ্যা নিয়ে বুসান দক্ষিণ কোরিয়ার সিওলের পর
দ্বিতীয় বৃহত্তম শহর। গিমহাই এবং গিয়ংসাঙ
এর সংলগ্ন শহর সহ বুসান মহানগর এলাকার জনসংখ্যা প্রায় ৪.৬ মিলিয়ন. বুসান শহর কোরিয়ান উপদ্বীপের পূর্বে
সবচেয়ে উপরে অবস্থিত। এটি দক্ষিণ
কোরিয়ার বৃহত্তম শিল্প এলাকা,
"দক্ষিণ-পূর্ব অর্থনৈতিক জোন" (যা
বুসান, সিউল ও দক্ষিণ গিয়ংসাঙ
প্রদেশ অন্তর্ভুক্ত) মধ্যে অবস্থিত, শহর
অঞ্চলের সাংস্কৃতিক শিক্ষা ও
অর্থনৈতিক কেন্দ্র। এটি দক্ষিণ
কোরিয়ার বৃহত্তম বন্দর নগরী ও কার্গো টনেজ দ্বারা বিশ্বের পঞ্চম ব্যস্ততম
সমুদ্র বন্দর। প্রশাসনিকভাবে এটা
একটি মেট্রোপলিটান সিটি হিসেবে 
মনোনীত করা হয়। বুসান মেট্রোপলিটন
এলাকায় ১৫টি প্রধান প্রশাসনিক জেলা
ও একটি একক কাউন্টি হিসেবে বিভক্ত করা হয়।
বুসান ২০০২এশিয়ান গেমস এবং ২০০৫এপেক কোরিয়া আয়োজক শহর ছিল বুসান শহর এছাড়া
২০০২ সালের ফিফা বিশ্বকাপের জন্য
আয়োজক শহরগুলোর অন্যতম ছিল, এবং
কোরিয়াতে আন্তর্জাতিক সনদের
জন্য একটি কেন্দ্র। বুসানে কোরিয়ার বৃহত্তম সমুদ্র
সৈকত এবং দীর্ঘতম নদী রয়েছে।
আলবেনিয়া-জাপান সম্পর্ক ১৯৩০ সালের ২০ জুন এই দুই দেশের মাঝে প্রথম কোন বাণিজ্যিক চুক্তি সাক্ষরিত হয়। এরপরে ১৯৩৫ সালে, আলবেনিয়া জাপানের ওসাকাতে একটি অনারারি কনস্যুলেট চালু করে। তবে দ্বিতীয় বিশ্বযুদ্ধ চলাকালীন সময় এই দুই দেশের মধ্যকার সম্পর্কের অবনতি ঘটে এবং পরবর্তীতে তা ছিন্ন হয়ে যায়। ১৯৮১ সালের মার্চ মাসে এই দুই দেশের মধ্যকার সম্পর্ক পুনঃপ্রতিষ্ঠিত হয়। ২০০৫ সালে আলবেনিয়া, জাপানে নিদের দূতাবাস চালু করে। অপরদিকে, ২০১৬ সালে জাপান সরকার আলবেনিয়ার তিরানাতে একটি অনারারি কনস্যুলেট চালু করার সিদ্ধান্ত নেয় এবং এরপর ২০১৭ সালে সেটি চালু করে।
বোর্ন্‌মাথ বোর্নমাথ শহরটি বোর্নমতথ বরোতে অবস্থিত। ২০০১ সালের আদমশুমারি অনুসারে এর জনসংখ্যা ১৬৩,৪৪৪ জন। এটি ডরসেটের বৃহত্তম শহর। এছাড়া এটি ইংল্যান্ডের দক্ষিণ উপকূলের, এবং সাউদাম্পটন ও প্লিমাউথের মধ্যকার বৃহত্তম শহর।
বেলফাস্ট বেলফাস্ট () উত্তর আয়ারল্যান্ডের রাজধানী। এটি উত্তর আয়ারল্যান্ডের সর্ববৃহৎ শহর এবং উলস্টার প্রদেশের অন্তর্গত। এটি ডাবলিনের পর আয়ারল্যান্ড দ্বীপের দ্বিতীয় বৃহত্তম শহর। ২০০১ সালের আদমশুমারী অনুযায়ী শহরের জনসংখ্যা ২৭৭,৩৯১ জন।, এছাড়া ৫৭৯,৫৫৪ বেলফাস্ট মেট্রোপলিটান এলাকায় বাস করে। এটি যুক্তরাজ্যের পঞ্চদশ বৃহত্তম শহর।
আলবেনিয়ার ইতিহাস দেশব্যাপী গৃহযুদ্ধের আশঙ্কা দেখা দেয় এবং রাষ্ট্রপতি বেরিশা একটি অন্তর্বতীকালীন সরকার গঠন করেন, যার প্রধান ছিলেন সমাজবাদী বাশকিম ফানো। বেরিশা জুনের মধ্যে সাধারণ নির্বাচনের প্রতিশ্রুতি দেন এবং তার দল হেরে গেলে রাষ্ট্রপতি পদ থেকে পদত্যাগের প্রতিশ্রুতি দেন। নতুন সরকার দেশের শান্তি-শৃঙ্খলা রক্ষার জন্য আন্তর্জাতিক সাহায্য কামনা করে। তবে ইতালীয় কমান্ডারের অধীনে আগত বহুজাতিক বাহিনীটিকে কেবল আলবেনিয়ার দুর্গম এলাকাগুলিতে ত্রাণ সরবরাহেই কাজে লাগানো হয়।
আলবেনিয়া ১৯২০-এর দশকে আলবেনিয়ার জনগণ দুইটি বিরুদ্ধ রাজনৈতিক শক্তির অধীনে গভীরভাবে দ্বিধাভক্ত ছিল। আহমেদ বেই জোগুর নেতৃত্বে জমিদার ও গোত্রপ্রধানদের একটি রক্ষণশীল শ্রেণী অতীতের সমাজকাঠামো ধরে রাখতে চাচ্ছিল। অন্যদিকে উদারপন্থী বুদ্ধিজীবী, রাজনীতিবিদ, ও ব্যবসায়ীরা আলবেনিয়ার আধুনিকীকরণ চেয়েছিলেন। উদারপন্থীদের নেতৃত্বে ছিলেন মার্কিন যুক্তরাষ্ট্রে শিক্ষাপ্রাপ্ত অর্থডক্স গির্জার বিশপ ফান নোলি। ১৯২৪ সালে রক্ষণশীলদের বিরুদ্ধে এক গণবিপ্লবের ফলে জোগু ইউগোস্লাভিয়াতে পালিয়ে যান। নোলি নতুন সরকারের প্রধানমন্ত্রী হন এবং পশ্চিমা ধাঁচের একটি গণতন্ত্র প্রতিষ্ঠায় মন দেন। কিন্তু মাত্র ছয় মাসের মাথায়, আন্তর্জাতিক সমর্থনের অভাবে ও অভ্যন্তরীণ কোন্দলের শিকার হয়ে নোলি ক্ষমতাচ্যুত হন ও জোগু ইউগোস্লাভিয়ার সহায়তায় আবার ক্ষমতায় আসেন। জোগু এরপর ১৪ বছর শাসন করেন। প্রথমে রাষ্ট্রপতি হিসেবে (১৯২৫-১৯২৮) এবং তারপর রাজা প্রথম জোগ হিসেবে (১৯২৮-১৯৩৯)। জোগের স্বৈরশাসনে আলবেনিয়ার অর্থনীতি ছিল স্থবির, তবে তিনি আলবেনিয়াতে একটি আধুনিক স্কুল ব্যবস্থা দিয়ে যান এবং দেশটিতে স্থিতিশীলতা আনেন। কিন্তু ভূমি সংস্কারের সমস্যা সমাধানে তিনি ব্যর্থ হন এবং কৃষকেরা দরিদ্র থেকে যায়।
উস্টার উস্টার সুইজারল্যান্ডের উস্টার জেলার একটি প্রধান শহর যা সুইজারল্যান্ডের জুরিখ ক্যান্টনে অবস্থিত। এটি জুরিখ ক্যান্টনের তৃতীয় বৃহত্তম শহর, যেখানে প্রায় ৩০,০০০ মানুষ বসবাস করে এবং সুইজারল্যান্ডের বিশতম বৃহত্তম শহর। উস্টার গ্রেইফেনজে হ্রদের তীরে অবস্থিত।
আর্মেনিয়া আর্মেনিয়াতে নগরায়নের হার উচ্চ। এখানে প্রায় দুই-তৃতীয়াংশ লোক শহরে বাস করে। নদী উপত্যকায়, বিশেষত হ্রাজদান নদীর তীরে বসতির ঘনত্ব বেশি। হ্রাজদান নদীর তীরেই আর্মেনিয়ার বৃহত্তম শহর ও রাজধানী ইয়েরেভান অবস্থিত। আর্মেনিয়ার দ্বিতীয় বৃহত্তম শহর হল গিয়ুম্‌রি। ১৯৮৮ সালে গিয়ুম্‌রি শহর এক ভয়াবহ ভূমিকম্পের শিকার হয়।
মোম্বাসা মোম্বাসা () কেনিয়া উপকূলের একটি শহর। ২০১৬ সালে ১.৪ মিলিয়ন মানুষের আনুমানিক জনসংখ্যার সাথে এটি দেশের রাজধানী নাইরোবির পরে দ্বিতীয় বৃহত্তম শহর এবং দেশের প্রাচীন শহর (প্রায় ৯০০ খ্রি.)। শহরটির মহানগর অঞ্চল দেশের দ্বিতীয় বৃহত্তম এবং জনসংখ্যার প্রায় ৩ মিলিয়ন। প্রশাসনিকভাবে, মোম্বাসা মোম্বাসা কাউন্টির কাউন্টি শহর।
উডি জাতি উডি জাতি ককেশীয় আলবেনিয়ার জনগণের বংশধর বলে মনে করা হয়। শাস্ত্রীয় লেখকগণের মতে, উডিরা কাস্পিয়ান সাগরের উপকূল বরাবর পূর্ব ককেশাস অঞ্চলে, উত্তরে কুরা নদী পর্যন্ত বিস্তৃত অঞ্চলে এবং উটিকের প্রাচীন প্রদেশে বসবাস করতো। বর্তমানে, উঘিদের অধিকাংশ ইস্টার্ন অর্থডক্স চার্চের অন্তর্গত; যেখনে অন্যরা এখনও ককেশীয় আলবেনিয়ার পার্থিয়ান গির্জা পুনরুদ্ধার করার চেষ্টা করছেন। তুর্কি-ফার্সী সমাজের শতাধিক জীবনধারা তাদের সংস্কৃতির ওপর প্রভাব বিস্তার করেছে, যেগুলি উঘি লোককাহিনী ও বস্তুগত সংস্কৃতিতে প্রকাশ পেয়েছে।
অলিম্পিকে আলবেনিয়া আলবেনিয়া প্রথম ১৯৭২ সালের গ্রীষ্মকালীন অলিম্পিকে অংশগ্রহণ করে। এরপর চারটি গেমস তারা অংশগ্রহণ করেনি, যার মধ্যে ২ টি (১৯৮০ ও ১৯৮৪ গেমস) বয়কটের কারণে অংশগ্রহণ করতে পারেনি। কিন্তু ১৯৯২ বার্সেলোনা গেমসে ফিরে আসে। এরপরের সকল গেমসে আলবেনিয়া প্রতিনিধিত্ব করে আসছে। ২০০৬ সালে শীতকালীন অলিম্পিক গেমসে আলবেনিয়ার অভিষেক হয়। আলবেনিয়া সাধারণত সাঁতার, অ্যাথলেটিকস, ভারোত্তোলন, শ্যুটিং ও কুস্তি ক্রীড়ার বিভিন্ন ইভেন্টে প্রতিদ্বন্দ্বিতা করে। তবে এখনো পর্যন্ত কোন পদক অর্জন করতে পারেনি। জাতীয় অলিম্পিক কমিটি অব আলবেনিয়া ১৯৭২ সালে গঠিত হয় এবং একই সালে আইওসির স্বীকৃতি লাভ করে।
ইউক্রেনের শহর চরিঅনন্তপুর ট্যাং কাটা শ্বশ্মান মেলা অধিকাংশ লোক কালী পুজা করেন। কুঠিপাড়া দেশের বৃহত্তম শহর ও রাজধানী। এটি ইউক্রেনের অর্থনৈতিক, সাংস্কৃতিক ও শিক্ষা কেন্দ্র। খার্কিভ শহর প্রকৌশলবিদ্যা, মেশিন কারখানা, ও শিক্ষা প্রতিষ্ঠানের জন্য বিখ্যাত। দ্‌নিপরোপেত্রভ্‌স্ক শহর ধাতু নিষ্কাশন ও উড়োজাহাজ নির্মাণ শিল্পের জন্য পরিচিত। দোনেত্‌স্ক শহর খননশিল্প ও ধাতু নিষ্কাশনের জন্য পরিচিত। ওদেসা শহর কৃষ্ণ সাগরের তীরে অবস্থিত দেশের বৃহত্তম সমুদ্র বন্দর।
আলবেনিয়ার ইতিহাস শুরুর দিকে আলবেনিয়া আর্থিক ও সামরিক সাহায্যের জন্য ইউগোস্লাভিয়ার উপর নির্ভর করত। কিন্তু দেশটি ইউগোস্লাভিয়ার রাজনৈতিক আগ্রাসনের ব্যাপারে ভীত ছিল। ১৯৪৮ সালে যখন স্তালিন ইউগোস্লাভিয়াকে সাম্যবাদী ব্লক থেকে আদর্শগত কারণে বহিস্কার করেন, আলবেনিয়া স্তালিনকে সমর্থন দেয়। হোক্সহা আলবেনিয়ার ইউগোস্লাভ-সমর্থক দলগুলিকে নিষিদ্ধ করেন। এই দলগুলির নেতৃত্বে ছিল কোসি খোখে, হোক্সহার প্রধান রাজনৈতিক প্রতিদ্বন্দ্ব্বী। তবে যখন সোভিয়েত ইউনিয়ন ও চীন ১৯৬০-এর দশকের শুরুর দিকে বিশ্ব সাম্যবাদী আন্দোলনের নিয়ন্ত্রণের ব্যাপারে প্রতিদ্বন্দ্ব্বী ভূমিকায় লিপ্ত হয়, আলবেনিয়া চীনকে সমর্থন দেয়, কেননা হোহক্সা চীনের আদর্শকে বেশি খাঁটি বলে মনে করতেন। হোহক্সা অন্যান্য সাম্যবাদী বন্ধু দেশের প্রতিও আস্থা হারিয়ে ফেলেন। তিনি তাদেরকে সমাজতান্ত্রিক আন্দোলন ত্যাগ করার পুঁজিবাদী পশ্চিমের সাথে হাত মেলানোর অভিযোগ করেন। ১৯৬১ সালে আলবেনিয়া ও সোভিয়েত ইউনিয়নের মধ্যকার কূটনৈতিক সম্পর্ক ছিন্ন হয়ে যায়। যে সোভিয়েত সাহায্য ও কারগরি সহায়তা নিয়ে আলবেনিয়াতে আধুনিক শিল্প ও কৃষির ভিত্তি গড়ে উঠেছিল এবং জনগণের জীবনযাত্রার মান বেড়ে গিয়েছিল, সেগুলি বন্ধ হয়ে যায়। সোভিয়েত ইউনিয়নের জায়গায় চীন আলবেনিয়ার প্রধান বাণিজ্য অংশীদার ও অর্থনৈতিক সাহায্যদাতায় পরিণত হয়।
ক্রাইস্টচার্চ ক্রাইস্টচার্চ সিটি কাউন্সিল কর্তৃক জুন, ২০১৩ সালের পরিসংখ্যান অনুযায়ী ক্রাইস্টচার্চের জনসংখ্যা ৩৬৬,০০০জন। এরফলে শহরটি নিউজিল্যান্ডের দ্বিতীয় বৃহত্তম ও সাউথ আইল্যান্ডের সর্ববৃহৎ শহরের মর্যাদা পায়।
ক্রাইস্টচার্চের শহর এলাকায় এ জনসংখ্যা ৩৭৫,৮০০ যা অকল্যান্ড এবং ওয়েলিংটনের পর তৃতীয় বৃহত্তম এলাকা।
গ্লাসগো গ্লাসগো (;) স্কটল্যান্ডের বৃহত্তম এবং যুক্তরাজ্যের তৃতীয় বৃহত্তম শহর। ২০১১-এর আদমশুমারী অনুসারে, এর জনসংখ্যার ঘনত্ব প্রতি বর্গ কি.মি.তে ৩,৩৯৫ জন, যে কোনো স্কটিশ শহরে সর্বোচ্চ।
সিন্ধু বদ্বীপ পাকিস্তানের পঞ্চম বৃহত্তম নগরী হায়দ্রাবাদ সিন্ধুর মোহনার ১৩০ মাইল উত্তরে অবস্থিত। সমগ্র বদ্বীপ অঞ্চলে অনেক ছোটোখাটো মফস্বল শহর দেখা গেলেও, হায়দ্রাবাদের দক্ষিণে কোনো বড় শহর পাওয়া যায় না। পাকিস্তানের বৃহত্তম শহর করাচি বদ্বীপের দক্ষিণে আরবসাগরের উপকূলে অবস্থিত।
হাইফোং হাইফোং হল ভিয়েতনাম এর তৃতীয় বৃহত্তম শহর। শহরটির জনসংখ্যা ২ মিলিয়নেরও বেশি। এর থেকে বড় শহর দুটি হল রাজধানী হ্যানয় ও অর্থনৈতিক রাজধানী হো চি মিন সিটি। এই শহরটি দেশের উত্তর অংশে অবস্থিত। এই শহরেই বিখ্যাত হাইফোং বন্দর অবস্থিত। এই বন্দরটি ভিয়েতনামের মধ্যে দ্বিতীয় বৃহত্তম। এই শহর থেকে হ্যানয় কাছেই অবস্থিত। দেশের মধ্য ভাগের শহর ও বন্দর ৮৭০ কিলোমিটার দূরে ও হো চি মিন সিটি ১৯০০ কিলোমিটার দূরে অবস্থিত।
কেবেক কেবেক কানাডার প্রাচীনতম প্রদেশ। ফরাসিরা ১৭শ শতকে এখানে বসতি স্থাপন করে। ১৮৬৭ সালে যে চারটি আদি প্রদেশ একত্রিত হয়ে কানাডা অধিরাজ্য গঠন করেছিল, তার মধ্যে একটি হল কেবেক। কেবেক প্রদেশের রাজধানী শহরের নামও কেবেক। ১৬০৮ সালে প্রতিষ্ঠিত কেবেক শহরটি কানাডার প্রাচীনতম শহর। কেবেকের বৃহত্তম শহর মোঁরেয়াল বা মন্ট্রিঅল একটি মহানগরী এবং দেশটির ২য় বৃহত্তম শহর (অন্টারিও প্রদেশের টরন্টো মহানগরীর পরে)।
ওমস্ক ওমস্ক (ইংরেজিঃ Omsk) হলো রাশিয়ার ওমস্ক ওবলাস্তের প্রশাসনিক কেন্দ্রীয় শহর। এটি রাশিয়ার রাজধানী শহর মস্কো থেকে ২২৩৬ কিলোমিটার (১৩৮৯ মাইল) দূরে সাইবেরিয়ার দক্ষিণ-পশ্চিমাঞ্চলে অবস্থিত। এ শহরের জনসংখ্যা প্রায় ১,১৫৪,১১৬ জন। নোভোসিবির্স্ক শহরের পরে এটি উরাল পর্বতমালার পূর্বাঞ্চলে তথা সাইবেরিয়ার ২য় বৃহত্তম শহর এবং সমগ্র রাশিয়ার মধ্যে সপ্তম বৃহত্তম শহর। ওমস্ক রুশ পরিবহন ব্যবস্থার একটি কেন্দ্রীয় শহর। পরিবহন সেবা হিসেবে এখানে অতি-সাইবেরীয় রেলপথের একটি স্টেশন রয়েছে এবং ইর্তিশ নদীর জন্য এটি 
একটি মঞ্চস্থানসরূপ।
সাও পাওলো সাও পাওলো () জনসংখ্যার বিচারে ব্রাজিলের বৃহত্তম শহর। একই সাথে এটি দক্ষিণ আমেরিকা ও দক্ষিণ গোলার্ধের বৃহত্তম শহর। শহরটি ব্রাজিলের দক্ষিণ-পূর্ব অংশে সাঁউ পাউলু প্রদেশে অবস্থিত। এটি ব্রাজিলের সবচেয়ে সম্পদশালী শহর। সাঁউ পাউলু হল সাধু পলের পর্তুগিজ নাম। আশেপাশের শহরতলী নিয়ে গঠিত বৃহত্তর সাঁউ পাউলু নগরীতে প্রায় ২ কোটি লোক বাস করেন।
চেন্নাই চেন্নাই (তামিল: சென்னை) বা পূর্বতন (তামিল: மதறாஸ் "মাড্রাস্‌") ভারতের তামিল নাড়ু রাজ্যের রাজধানী এবং দেশটির চতুর্থ বৃহত্তম মেট্রোপলিটান শহর। এটি বঙ্গোপসাগরের করমন্ডল উপকূলে অবস্থিত। ৩৬৮ বছরের পুরনো এই শহরের জনসংখ্যা আনুমানিক ৬.৯১ মিলিয়ন (২০০৬); জনসংখ্যার দিক থেকে এটি পৃথিবীর ৩৬তম বৃহত্তম মেট্রোপলিটান শহর।
খোবার দাম্মাম, দাহরান ও খোবার শহর তিনটি একে অপরের থেকে দূরত্বে অবস্থিত, যা একটি মহানগর এলাকা গঠন করে, এটি সৌদি আরবের পঞ্চম বৃহত্তম এবং উপসাগরীয় সহযোগিতা কাউন্সিলের ষষ্ঠ বৃহত্তম শহর।
রেইকিয়ানেসপায়ের যে তিনটি শহর নিয়ে রেইকিয়ানেসপায়ের গঠিত, তাদের মধ্যে কেপ্লাভিক বৃহত্তম এবং হাফনির ক্ষুদ্রতম। কেপ্লাভিক ও নিয়ার্দভিক অতীতে দুইটি আলাদা শহর ছিল, কিন্তু ২০শ শতকের দ্বিতীয়ার্ধে এগুলি আকারে বাড়তে শুরু করে এবং শেষ পর্যন্ত একটি মাত্র রাস্তা এদেরকে আলাদা করতে সক্ষম হয়, যার উত্তরে কেপ্লাভিক ও দক্ষিণে নিয়ার্দভিক। নতুন রেইকিয়ানেসপায়ের শহর বর্তমানে আইসল্যান্ডের ৫ম বৃহত্তম শহর এবং এখানে প্রায় ১৩ হাজার লোকের বাস।
সাহিওয়াল সাহিওয়াল (পাঞ্জাবী এবং ) পাকিস্তানের পাঞ্জাব প্রদেশে, একটি শহর। এটি সাহিওয়াল জেলা এবং সাহিওয়াল বিভাগের প্রশাসনিক কেন্দ্র হিসেবে পরিচালিত হয়ে থাকে। সাহিওয়াল লাহোর শহরের প্রধান শহর থেকে প্রায় ১৮০ কিলোমিটার দুরত্বে এবং লাহোর ও মুলতানের মধ্যে অবস্থান করছে। ১৯৯৮ সালের পাকিস্তানের আদমশুমারি হিসাব অনুযায়ী শহরটির জনসংখ্যার ছিল প্রায় ২০৭,৩৮৮ জন এর মত, যার ফলে এটি পাঞ্জাবের ১৪তম বৃহত্তম শহর এবং পাকিস্তানের ২২তম বৃহত্তম শহর হিসেবে মর্যাদা লাভ করেছে।
ডানাং ডানাং হল ভিয়েতনাম এর দক্ষিণ মধ্য উপকূল প্রদেশের প্রধান শহর।এই শহরটি হান নদী তীরে দক্ষিণ চিন সাগরের তীরে অবস্থিত।শহরটি দেশের তৃতীয় বৃহত্তম শহর ও নগরাঞ্চল।শহরটি দেশের মধ্য অংশের প্রধান শহর ও অর্থনীতির কেন্দ্র।এই শহর থেকে ১০০ কিলোমিটার দূরের বিশ্ব ঐতিহ্য "ইম্পিরিয়াল শহর হুই" অবস্থিত।ভিয়েতনাম যুদ্ধের সময় শহরটি প্রধান কেন্দ্র ছিল।শহরটিতে শিল্পের বিকাশ ঘটেছে।এখানে ডানাং বন্দর অবস্থিত।এই বন্দরটি দেশের তৃতীয় বৃহত্তম। এছাড়া এখানে ডানাং আন্তর্জাতিক বিমানবন্দর রয়েছে। এই বিমানবন্দর থেকে দেশর বিভিন্ন শহরে বিমান পরিসেবা চালু রয়েছে। শহরটি রাজ্যের জিডিপির ৫৭ শতাংশ এর বেশির অবদান রাখে। শহরের পশ্চিম দিকে পাহাড় ও উচ্চ ভূমি যুক্ত।
আলবেনিয়ার ইতিহাস একই সময়ে আলবেনিয়াতে গণপ্রতিবাদ চলতে থাকে। ফলে সরকার ও সাম্যবাদী দল থেকে অনেক চরম সাম্যবাদী নেতাকে বহিস্কার করা হয়। ১৯৯১ সালের এক মিছিলে পুলিশ গুলি চালালে অনেকে নিহত হয়। মার্চে সমস্ত রাজনৈতিক বন্দীর সাধারণ ক্ষমা ঘোষণা করা হয়। একই মাসে আইনসভার জন্য বহুদলীয় নির্বাচন অণুষ্ঠিত হয়। সাম্যবাদী দল ও তাদের মিত্ররা ২৫০টি আসনের মধ্যে ১৬৯টি আসন জেতে। অন্যদিকে নবগঠিত ডেমোক্র‌্যাট দল ৭৫টি আসন জেতে। সাম্যবাদীদের বিজয়ের পর আরেক দফা বিক্ষোভ শুরু হয়। এবার শকোডার শহরে পুলিশের গুলিতে চার জন মারা যায়।
মিরাট ২০১১ সালের হিসাবে মিরাট ভারতের ৩৩ তম জনবহুল শহুরে এলাকা এবং ২৬ তম জনবহুল শহর। এটি বিশ্বের বৃহত্তম শহর ও শহুরে অঞ্চলের তালিকায় ২০০৬ সালে ২৯২ তম স্থান পেয়েছে এবং অনুমান করা হচ্ছে ২০২০ সালে এটি ২৪২ পদে স্থান পাবে। শহরটি ১৪১.৮৯ কিলোমিটার (৫৪.৭৮ বর্গ মাইল) পৌর এলাকায় (২০০১ সালের হিসাবে) এবং ৩৫.৬৮ বর্গ কিমি (৩,৫৬৮.০৬ হেক্টর) ক্যান্টনমেন্ট এলাকায় আচ্ছাদিত। এই শহরটি ক্রীড়া সামগ্রীর বৃহত্তম প্রযোজক এবং ভারতে বাদ্যযন্ত্রগুলির বৃহত্তম প্রযোজক। এই শহরটি উত্তর প্রদেশের উত্তর অঞ্চলের শিক্ষা কেন্দ্র, এবং "স্পোর্টস সিটি অফ ইন্ডিয়া" হিসাবেও পরিচিত। ব্রিটিশ ঔপনিবেশিক শাসনের বিরুদ্ধে ১৮৫৭ সালের বিদ্রোহের শুরু স্থান হিসাবে এটি বিখ্যাত ছিল।
শহরটি হয়তো 'মায়রাস্ট্র' (সংস্কৃত: মায়রাত্র্র), ময়াসুর রাজ্যের রাজধানী, মন্ডোদারের পিতা ও রাবণের শ্বশুরের নাম বহন করে। এই নাম হয়তো মৈরাষ্ট্র , মাই-দন্ত-ক-খেরা, মৈরাথ এবং মিরাটের মধ্যে পরিবর্তিত হতে পারে।
সাংহাই বন্দর ১৮৪২ সালে, সাংহাই একটি চুক্তিবদ্ধ বন্দর হয়ে ওঠে এবং এভাবে একটি উন্নয়নশীল আন্তর্জাতিক বাণিজ্যিক শহরে পরিণত হয়। ২০ শতকের প্রথম দিকে এটি পূর্ব এশিয়ায় বৃহত্তম শহর এবং বৃহত্তম বন্দর ছিল।
হুবলি হুবলি (অন্য নাম:হুব্বাল্লী) ভারতের কর্ণাটক রাজ্যের দ্বিতীয় বৃহত্তম শহর। এটি ধারওয়াদ শহরের সাথে শহুরে এলাকা বা মহানগর এলাকা গঠন করে। কর্ণাটক রাজ্যের রাজধানী ব্যাঙ্গালোরের পরে হুবলি-ধারওয়াদ রাজ্যের বৃহত্তম শহুরে এলাকা।
আলবেনিয়ার জাতীয় পতাকা আলবেনিয়ার জাতীয় পতাকা হল লাল বর্ণের, যার কেন্দ্রস্থলে একটি কালো বর্ণের দুই-মাথা ওয়ালা ঈগল পাখি রয়েছে। এটি ১৫শ শতকে উসমানীয় সাম্রাজ্যের বিরুদ্ধে বিদ্রোহ করা আলবেনীয় বিপ্লবী সিকান্দরবেগের পতাকা অণুসারে প্রণীত। সিকান্দরবেগের ঐ বিদ্রোহের ফলে ১৪৪৩ হতে ১৪৭৮ সাল পর্যন্ত আলবেনিয়া স্বাধীন ছিল। বর্তমান পতাকাটি এপ্রিল ৭, ১৯৯২ সালে প্রবর্তন করা হয়। কিন্তু পূর্বের আলবেনীয় সরকার, যেমন রাজতন্ত্রী আলবেনিয়া, ও যুদ্ধ পরবর্তী কমিউনিস্ট সরকারও প্রায় একই পতাকা ব্যবহার করতো (রাজতন্ত্রের সময় ঈগলটির উপরে সিকান্দরবেগের শিরোস্ত্রাণ, আর কমিউনিস্ট আমলে হলুদ রেখায় তৈরি লাল রঙের তারকা ছিল)।
ম্যানচেস্টার ম্যানচেস্টার ইংল্যান্ডের একটি শহর ও গ্রেটার ম্যানচেস্টার কাউন্টির একটি মেট্রোপলিটন বোরো। ১৮৫৩ সাল থেকে ম্যানচেস্টার ইংল্যান্ডের শহর হিসেবে মর্যাদা পেয়ে আসছে। এর জনসংখ্যা ৪৪১,২০০ যা জনসংখ্যার দিক দিয়ে গ্রেটার ম্যানচেস্টারের বৃহত্তম শহর। গ্রেটার ম্যানচেস্টারের শহরতলীর কিছু অংশ ম্যানচেস্টারের মধ্যে পড়েছে যার জনসংখ্যা ২,২৪০,২৩০, যা একে যুক্তরাজ্যের তৃতীয় বৃহত্তম শহরতলীর মর্যাদা দিয়েছে।
ক্যান্ডি (শ্রীলঙ্কা) ক্যান্ডি ( "Maha nuwara", উচ্চারণ ; , উচ্চারণ ) শ্রীলঙ্কার মধ্যাঞ্চলে অবস্থিত অন্যতম বৃহত্তম শহর। মধ্যপ্রদেশে এর অবস্থান। রাজধানী কলম্বোর পর দেশের দ্বিতীয় বৃহত্তম শহর এটি। শহরটি শ্রীলঙ্কার প্রাচীন রাজাদের সর্বশেষ রাজধানী ছিল। চা উৎপাদনকারী অঞ্চল হিসেবে পাহাড়ের পাদদেশে এ শহরটি গড়ে উঠেছে। প্রশাসনিক ও ধর্মীয় কারণে এ শহরের সবিশেষ পরিচিতি রয়েছে। এছাড়াও মধ্যপ্রদেশের রাজধানী ক্যান্ডি। বিশ্বের বৌদ্ধধর্মাবলম্বীদের কাছে অন্যতম তীর্থস্থান হিসেবে পরিচিত এ শহরে টুথ রেলিক (শ্রী দালাদা মালিগায়া) মন্দির রয়েছে। ১৯৮৮ সালে ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করেছে এটি।
আলবেনিয়ার ইতিহাস ১৯৯৬ সালের মাঝামাঝি আলবেনিয়াতে সাধারণ নির্বাচন অণুষ্ঠিত হয়, কিন্তু রাষ্ট্রপতি সালি বেরিশার গণতন্ত্রী দল বিজয় লাভ করলেও তাদের বিরুদ্ধে কারচুপির অভিযোগ আনা হয়। বিরোধী দলগুলি সংসদ বর্জন করে। ১৯৯৭ সালে এই সংসদ বেরিশাকে আরও ৫ বছরের জন্য নির্বাচিত করে। ১৯৯৭ সালের শুরুতে অনেকগুলি জাল বিনিয়োগ স্কিম ধরা পড়ে, যাতে হাজার হাজার আলবেনীয় তাদের সঞ্চয় হারান। সরকার বহু বিনিয়গকারীকে আংশিক ক্ষতিপূরণের আশ্বাস দিলেও অর্থনীতিতে বিপর্যয় ও রাজনৈতিক স্ক্যান্ডালের প্রেক্ষিতে আলবেনীয়রা প্রথমে বিভিন্ন শহরে প্রতিবাদ শুরু করে ও পরে সেগুলি রায়টে রূপ নেয়। ১৯৯৭ সালের মার্চের মধ্যে দেহসব্যাপী বিদ্রোহ ছড়িয়ে পড়ে এবং দেশের অনেক অংশে প্রশাসন বিকল হয়ে যায়। দেশের দক্ষিণাংশ, বিশেষ করে ভলোরে এবং সারান্দে শহর, স্থানীয় মিলিশিয়া বাহিনী ও সশস্ত্র নাগরিকেরা লুটেরাদের বিরুদ্ধে প্রতিরক্ষা নিজেদের হাতে তুলে নেন।
অস্ট্রিয়া ভিয়েনা অস্ট্রিয়ার রাজধানী ও বৃহত্তম শহর। এটি অস্ট্রিয়ার অর্থনৈতিক ও সাংস্কৃতিক প্রাণকেন্দ্র। শহরটি দানিউব নদীর দুই তীরে অবস্থিত। এর শহরতলীগুলি পশ্চিমে বিখ্যাত ভিয়েনা অরণ্য পর্যন্ত চলে গেছে। ভিয়েনা ইউরোপের সবচেয়ে রাজকীয় শহরগুলির একটি। এখানে অনেক জমকালো বাসভবন, রাজপ্রাসাদ, পার্ক ও গির্জা আছে। শহরের জনসংখ্যা ১৬ লক্ষের বেশি।
গ্রাৎস অস্ট্রিয়ার দ্বিতীয় বৃহত্তম শহর। এটি ষ্টাইয়ারমার্ক প্রদেশের রাজধানী। শহরটি একটি উর্বত উপত্যকায় মুর নদীর তীরে অবস্থিত। গ্রাৎস একটি গুরুত্বপূর্ণ শিল্প, বাণিজ্য ও শিক্ষাকেন্দ্র। এখানে প্রায় আড়াই লক্ষ লোকের বাস।
রোসারিও রোসারিও () হল উত্তর-মধ্য আর্জেন্তিনার সান্তা ফে প্রদেশের বৃহত্তম শহর। এটি বুয়েনোস আইরেস থেকে উত্তর-পশ্চিম দিকে ৩০০ কিলোমিটার (১৮৭ মাইল) দূরে পারানা নদীর পশ্চিম তীরে অবস্থিত। জনসংখ্যার বিচারে রোসারিও দেশের তৃতীয় বৃহত্তম শহর। কোনও রাজ্যের রাজধানী নয় এমন শহরগুলির মধ্যে আর্জেন্তিনায় এই শহরই সবচেয়ে জনবহুল; এই শহরের গুরুত্ব ক্রমবর্ধমান। বৃহত্তর রোসারিওতে ২০১২ র হিসাবে আনুমানিক জনসংখ্যা ছিল ১,২৭৬,০০০ জন। এই শহরের অন্যতম প্রধান আকর্ষণ হল এর নব্যধ্রুপদী স্থাপত্য; বিগত কয়েক শতাব্দী ধরে এই স্থাপত্যরীতি শহরের বিভিন্ন সরকারি ও বেসরকারি ভবনে অক্ষুণ্ণ রাখা হয়েছে।
প্রাগ প্রাগ(Prague) চেক: প্রাগ, [praɦa] (শুনতে), জার্মানি: Prag মূলধন ও চেক প্রজাতন্ত্রের বৃহত্তম শহর। এটি ইউরোপীয় ইউনিয়নের ১৪তম বৃহত্তম শহর। এছাড়াও বোহেমিয়ার ঐতিহাসিক রাজধানী। Vltava নদীর ওপর দেশের উত্তর-পশ্চিমে অবস্থিত শহর বাড়ি সম্পর্কে ১.২৬ মিলিয়ন মানুষ, যখন তার বড় শহুরে জোন প্রায় ২ মিলিয়ন জনসংখ্যার আছে বলে অনুমান করা হয়। শহর একটি নাতিশীতোষ্ণ আবহাওয়া বিরাজ, উষ্ণ গ্রীষ্মকালে এবং ঠাণ্ডা শীতকালে সঙ্গে. প্রাগ ইউরোপীয় ইউনিয়নের মধ্যে সর্বনিম্ন বেকারত্বের হার হয়েছে।
খুজদার খুজদার (ব্রাহুই/; ) পাকিস্তানের বেলুচিস্তান প্রদেশের কেন্দ্রীয় অঞ্চলে অবস্থিত খুজদার জেলার রাজধানী শহর। ঐতিহাসিকভাবে বলা হয় যে, খুজদার কালাতের খানাতে ঝালওয়ান প্রদেশের প্রধান শহর এবং রাজধানী। ১৯৫২ সালের অক্টোবর থেকে ১৯৫৫ সাল পর্যন্ত; এটি বেলুচিস্তান যুক্তরাষ্ট্রের ইউনিয়নের অংশ ছিল। এরপর ১৯৫৫ সালে খুজদার নবনির্মিত কালাত বিভাগের রাজধানী হিসেবে গড়ে ওঠে। বর্তমানে খুজদার কোয়েটা ও তুরবাতের পরে; বেলুচিস্তান প্রদেশের তৃতীয় বৃহত্তম শহর এবং ব্রহুই-ভাষীভাষী শহরগুলির বৃহত্তম শহর হিসেবে গড়ে উঠেছে।
মায়ামি মায়ামি (উচ্চারণ: ] অথবা ]) মার্কিন যুক্তরাষ্ট্রের ফ্লোরিডা অঙ্গরাজ্যের সবচেয়ে বড় শহর। এটি আটলান্টিক সাগরের তীরে অবস্থিত। ফ্লোরিডা অঙ্গরাজ্যের অন্যতম প্রধান শহর মায়ামির জনসংখ্যা ৩২০০৬ সালে ৫,৪৬৩,৮৫৭ ছিল, এদিক থেকে মায়ামি যুক্তরাষ্ট্রের ৭ম জনবহুল শহর। মায়ামি মেট্রোপলিটন এলাকা জনসংখ্যা ২০০০ সালের আদমশুমারি অনুযায়ী ৪৯১৯০৩৬ যা যুক্তরাষ্ট্রের ৫ম বৃহত্তম। জাতিসংঘের মূল্যায়নে ২০০৭ সালে মায়ামি নিউ ইয়র্ক সিটি, লস অ্যাঞ্জেলেস এবং শিকাগোর পরে যুক্তরাষ্ট্রের চতুর্থ বৃহত্তম শহর।
কুয়াংচৌ বেইজিং ও সাংহাই এর পরেই এটি চীনের তৃতীয় বৃহত্তম শহর এবং দক্ষিণ চীনের সবচেয়ে বৃহত্তম শহর। ২০১৪ তে প্রশাসনিকভাবে জনসংখ্যা গননা করা হয় ১৩,০৮০৫০০। সাম্প্রতিক বছরগুলোতে দক্ষিণ এশিয়া ও আফ্রিকা থেকে অবৈধ ইমিগ্রেশনের কারনে এখানে জনসংখ্যা বেড়ে চলেছে।
বেলগ্রেড বেলগ্রেড( ) সার্বিয়ার রাজধানী এবং বৃহত্তম নগরী । এটি সাভা ও দানিয়ুব নদীর মোহনায় অবস্থিত ।এটি দক্ষিণ-পূর্ব ইউরোপের বৃহত্তম নগরী । পূর্ব ইউরোপে ইস্তাম্বুল , এথেন্স এবং বুখারেস্টর পর এটি চতুর্থ বৃহত্তম শহর।
আলবেনিয়া জোগের শাসনের সময় আলবেনিয়ার অভ্যন্তরীণ ব্যাপারে ইতালির এতটাই প্রভাব ছিল যে এ সময় আলবেনিয়া দৃশ্যত ইতালির একটি প্রদেশে পরিণত হয়। ১৯৩৯ সালের এপ্রিলে ২য় বিশ্বযুদ্ধ শুরু হবার সামান্য আগে ইতালি আলবেনিয়া আক্রমণ ও দখল করে। জোগ পালিয়ে গ্রিসে চলে যান। ১৯৪১ সালে নাৎসি জার্মানি ইউগোস্লাভিয়া ও গ্রিসকে পরাজিত করলে কসোভো ও কামেরিয়াকে ঐ দেশগুলি থেকে নিয়ে আলবেনিয়ার সাথে যুক্ত করা হয়। এই যুদ্ধকালীন আলবেনিয়া ১৯৪৩ সাল পর্যন্ত ইতালির অধীনে ছিল। এরপর জার্মান সেনারা এর নিয়ন্ত্রণ নেয়। ১৯৪৪ সালের নভেম্বরে জার্মানরা পিছু হটে গেলে এই যুদ্ধকালীন রাষ্ট্রের পতন ঘটে। কসোভোকে সার্বিয়ার কাছে এবং কামেরিয়াকে গ্রিসের কাছে ফেরত দিয়ে দেয়া হয়।
আলবেনিয়া ১৯৬০-এর দশকের শেষ পর্যন্ত আলবেনিয়া বিশ্বের অন্যান্য দেশ থেকে বিচ্ছিন্ন ছিল। ১৯৬৮ সালে সোভিয়েত ইউনিয়ন চেকোস্লোভাকিয়া দখল করলে আলবেনিয়া নিজেকে রক্ষার জন্য পার্শ্ববর্তী ইউরোপীয় দেশগুলির সাথে সম্পর্ক পুনঃস্থাপন করে এবং সোভিয়েত-নেতৃত্বাধীন ওয়ারশ চুক্তি থেকে সরে আসে। ১৯৭০-এর দশকে যুক্তরাষ্ট্রের সাথে চীনের আঁতাতের প্রেক্ষিতে চীনের সাথে আলবেনিয়ার সম্পর্ক খারাপের দিকে মোড় নেয়। ১৯৭৮ সালে চীন আলবেনিয়ার সাথে বাণিজ্য চুক্তি ও সাহায্য রদ করে দেয়। আলবেনিয়া এরপর ইউরোপের সাথে ঘনিষ্ঠতর অর্থনৈতিক সম্পর্ক স্থাপনের চেষ্টা চালায়। কিন্তু রাজনৈতিক ও সামাজিক দিক থেকে ১৯৯০-এর দশকের শুরু পর্যন্তও আলবেনিয়া বিশ্বের সবচেয়ে বিচ্ছিন্ন একটি রাষ্ট্র ছিল।
আলবেনিয়া ১০৫৪ সালে যখন খ্রিস্টান গির্জা প্রাতিষ্ঠানিকভাবে পূর্ব ও পশ্চিম গির্জায় ভাগ হয়ে যায়, তখন দক্ষিণ আলবেনিয়া পূর্ব বা অর্থডক্স গির্জার সাথে সম্পর্ক অক্ষুন্ন রাখে। অন্যদিকে উত্তর আলবেনিয়া রোমের রোমান ক্যাথলিক গির্জার প্রতি আনুগত্য প্রদর্শন করে। মধ্যযুগে (৫ম থেকে ১৫শ শতক) আলবেনিয়ার শহরগুলির প্রসার ঘটে এবং বাণিজ্যেরও উন্নতি হয়, বিশেষ করে আড্রিয়াটিক অঞ্চলে। শহরের উন্নতির সাথে সাথে শিল্পকলা, সংস্কৃতি, এবং শিক্ষারও উন্নতি ঘটে। আলবেনীয় ভাষা বেঁচে থাকলেও গির্জা, সরকার ও শিক্ষাব্যবস্থায় এটির ব্যবহার ছিল না। বরং গ্রিক ও লাতিন ভাষাই সাহিত্য ও সংস্কৃতির সরকারি ভাষা হিসেবে থেকে যায়।
কারাজ কারাজ (ফার্সি: کرج) এই শব্দটি উচ্চারণ [সহায়তা] তথ্য [উক্ত ভাষায়] উচ্চারিত [kæɾædʒ]) ইরানের আলোর্জ প্রদেশের বৃহত্তম শহর ও রাজধানী। ২০০৯ সালের আদমশুমারি অনুযায়ী শহরটির মোট জনসংখ্যা হল ১.৯ মিলিয়ন। এটি তেহরান, মাশহাদ ও ইসফাহানের পরে ইরানের চতুর্থ বৃহত্তম শহর।
ভার্জিনিয়া বিচ মার্কিন আদমশুমারি দপ্তরের মতে, শহরের মোট আয়তন ৪৯৭ বর্গ মাইল (১২৯০ বর্গকিমি), যার মধ্যে ৪৯৭ বর্গ মাইল (৬৪০ বর্গকিমি) স্থলভাগ এবং ২৪৮ বর্গ মাইল (৬৪০ বর্গকিমি) জলভাগ। 
এটা ভার্জিনিয়ার বৃহত্তম এবং তৃতীয় বৃহত্তম স্থল শহর।
অপ্সরা সংস্কৃত শব্দ অপ্ ( বাংলা অর্থ জল বা পানি) হতে এদের উৎপত্তি তাই এদের অপ্সরা বলা হয়। এরা নাচে-গানে পারদর্শী ছিলেন। এই কারণেই এদের ইন্দ্রের সভা গায়িকা ও নর্তকী হিসেবে দেখা যায়। অপ্সরাদের অধিপতি ছিলেন কামদেব। অপ্সরাদের সংখ্যা মোটামুটি ৬০ কোটি।
নারী নারী বলতে পৃথিবীর অন্যতম প্রাণী মানুষের স্ত্রী-বাচকতা নির্দেশক রূপটিকে বোঝানো হয় । এর বিপরীত পুরুষ , নর প্রভৃতি । সংস্কৃত নৃ শব্দটি থেকে নারী শব্দটির উৎপত্তি (নৃ+ঈ=নারী) । ‘নারী’ শব্দটি সাধারণত প্রাপ্তবয়স্ক স্ত্রী-মানুষের ক্ষেত্রে ব্যবহৃত হয় , যেখানে ‘মেয়ে’ শব্দটি ব্যবহৃত হয় স্ত্রী-শিশু বা কিশোরীর ক্ষেত্রে । তাছাড়া বয়সের বাধা ডিঙিয়েও নারী শব্দটি সমগ্র স্ত্রী-জাতিকে নির্দেশ করতে ব্যবহৃত হতে পারে , যেমন: "নারী অধিকার" দ্বারা সমগ্র স্ত্রী জাতির প্রাপ্য অধিকারকে বোঝানো হয় ।যা একটি মেয়েকে নারীত্বে পৌছে দেয় সেই রজঃস্রাবের শুরুকেই সাধারণত নারীত্ব শুরু ব'লে ধরা হয় , অর্থাৎ শারীরিকভাবে মেয়েটির জন্ম দানের সক্ষমতার প্রাকৃতিক সাক্ষ্য সদ্যকিশোরীটিকে নারী হিসেবে প্রতিষ্ঠা দেয় । অনেক দেশেই নারীত্বে পদার্পণকে বিভিন্ন সামাজিক বা ধর্মীয় আচার অনুষ্ঠানের মাধ্যমে পালন করা হয় , যেমন:হিন্দুদের ঋতুশুদ্ধি উদযাপন এমন এক অনুষ্ঠান , এছাড়া ইহুদি , খ্রিস্টান ও মুসলমান সমাজের কোনো কোনো স্থানে এরকম অনুষ্ঠানাদি দেখা যায় । এছাড়া কোনো কোনো ক্ষেত্রে ১২ থেকে ২১ বছর মধ্যবর্তী কোনো একটি নির্দিষ্ট বয়সের জন্মদিন পালনের সময় বিশেষ অনুষ্ঠান উদযাপনের মাধ্যমেও নারীত্বে পদার্পণমূলক অনুষ্ঠান পালন করা হয় ।
ধনুর্বিদ্যা তীরন্দাজী বা ধনুর্বিদা () এক ধরনের কলাবিদ্যা, অনুশীলন কিংবা দক্ষতা বৃদ্ধির লক্ষ্যে তীর-ধনুকের সাহায্যে ব্যবহার করা হয়। ল্যাটিন শব্দ "আর্কাস" থেকে ইংরেজি "আর্চারি" শব্দটির উৎপত্তি ঘটেছে। ঐতিহাসিকভাবে ধনুর্বিদ্যা মূলতঃ পশু শিকার এবং যুদ্ধক্ষেত্রে লড়াইয়ের উদ্দেশ্যে উদ্ভাবন করা হয়। বর্তমানে এটি চিত্তবিনোদনমূলক খেলায় বহুল প্রচলিত ক্রীড়াবিশেষ। ব্যক্তি হিসেবে যিনি তীর-ধনুক ব্যবহার করেন বা প্রতিযোগিতায় অংশগ্রহণ করেন, তিনি তীরন্দাজ বা আর্চার বা বোম্যান নামে পরিচিত। যিনি বা যারা এ খেলা উপভোগ করেন কিংবা ধনুর্বিদ্যায় অভিজ্ঞ, তিনি "ধনুর্বিদ্যাবিশারদ" নামে আখ্যায়িত হয়ে থাকেন।
স্বাহা হিন্দুধর্ম ও বৌদ্ধধর্ম মতে, সংস্কৃত আভিধানিক শব্দ স্বাহা (দেবনাগরী লিপি: स्वाहा, চাইনিজ: 薩婆訶 " sà pó hē", জাপানিজ: "sowaka", তিব্বতি: སྭཱཧཱ་ "soha", ল্যাটিন: আমেন) হচ্ছে একটি নির্দেশক যা মন্ত্রের শেষ বুঝানোর জন্য ব্যবহৃত হয়। আক্ষরিক অর্থে, এটির অনুবাদ হচ্ছে "ভাল বলেছেন"।তিব্বতি ভাষায়, "স্বহা" অনুবাদ করা হয় "তাই হোক" হিসেবে এবং প্রায়ই "সোহা" হিসাবে উচ্চারিত করা হয় এবং স্বতন্ত্রভাবে উপস্থাপিত করা হয়। যখনই অগ্নি উৎসর্গ করা হয়, স্বাহা মন্ত্রোচ্চারন করা হয়। ব্যুৎপত্তিগতভাবে, এই শব্দটির উৎপত্তি হয়েছে সু মানে ভালো এবং মূল আহ মানে "থেকে" হতে।
কর্মসংস্থান "এই অধ্যায়ের জন্য, "কর্মচারী" শব্দটির মধ্যে অন্তর্ভুক্ত হচ্ছে মার্কিন যুক্তরাষ্ট্র,তার একটি রাজ্য, বা উহার যে কোন রাজনৈতিক মহকুমা, বা ডিস্ট্রিক্ট অফ কলম্বিয়া, অথবা কোনো সংস্থা বা কোন এক বা একাধিক পূর্বোল্লিখিত সংস্থার বা রাজ্যের প্রতিনিধিত্বকারী একজন কর্মকর্তা, কর্মচারী, বা নির্বাচিত কর্মকর্তা। "কর্মচারী" শব্দটির মধ্যে একটি কর্পোরেশনের একজন কর্মকর্তাও অন্তর্ভুক্ত।" যাঁরা সাধারণভাবে হিসাবে 'কর্মচারী' নামে পরিচিত তদেরকেও এই সংজ্ঞায় বাদ দেয়া হয়নি। “একইভাবে, "ল্যাথামের" নির্দেশনা যা ইঙ্গিত করে যে ২৬ ইউ.এস.সি. § ৩৪০১(সি) এর আওতায় "কর্মচারী" শ্রেণীবিভাগের মধ্যে ব্যক্তিগতভাবে কর্মরত মজুরি উপার্জনকারী অন্তর্ভুক্ত নয় কথাটি এই সংবিধির একটি অযৌক্তিক ব্যাখ্যা।এটা সুস্পষ্ট যে উভয় বিধি প্রসঙ্গের ক্ষেত্রে "অন্তর্ভুক্ত" শব্দটি পরিবর্ধন বোঝায়, সীমাবদ্ধতা নয়, এবং নির্দিষ্ট সত্ত্বা বা শ্রেণীর উল্লেখ অন্যদের বাদ দেওয়ার উদ্দেশ্যে করা হয়নি।”
ভারতীয় বিমানবাহিনী ১৯৪৭ সালে দেশীয় রাজ্য জম্মু ও কাশ্মীরের অধিকার নিয়ে দুই দেশের মধ্যে বিবাদ উপস্থিত হলে কাশ্মীরের মহারাজা সামরিক সাহায্যলাভের আশায় ভারতে যোগ দেন। সংযোজন-সাধনপত্র সাক্ষরিত হওয়ার সঙ্গে সঙ্গে ভারতীয় বিমানবাহিনী অবিলম্বে যুদ্ধক্ষেত্রে অবতীর্ণ হয়। এর ফলে ১৯৪৭ সালের ভারত-পাকিস্তান যুদ্ধের সূচনা ঘটে। যদিও আনুষ্ঠানিকভাবে কোনোরূপ যুদ্ধঘোষণা করা হয়নি। যুদ্ধকালে ভারতীয় বিমানবাহিনী রয়্যাল পাকিস্তান এয়ারফোর্সের সঙ্গে আকাশযুদ্ধে লিপ্ত না হলেও ভারতীয় বাহিনীকে পরিবহণ সহায়তা সহ বিশেষ বৈমানিক সাহায্য দান করেছিল। ১৯৫০ সালে ভারত প্রজাতন্ত্র ঘোষিত হলে ভারতীয় বিমানবাহিনীর নাম থেকে "রয়্যাল" উপসর্গটি বর্জন করা হয়।
আরাস প্রজাতন্ত্র আরাস প্রজাতন্ত্রের সৃষ্টি দক্ষিণ ককেশাসের ব্রিটিশ প্রধান কমিশনার স্যার জন অলিভার ওয়ারড্রপের একটি সীমান্ত প্রস্তাবের প্রতিক্রিয়ায় ছিল, যা আর্মেনীয় প্রজাতন্ত্রের এলাকা হিসেবে নির্ধারিত ছিল। ১৯১৯ সালে জুন মাসের মাঝামাঝিতে আরাস যুদ্ধের সময় যখন প্রথম আর্মেনীয় প্রজাতন্ত্রের সেনা এই অঞ্চলের দিকে অগ্রসর হয় ও এটির নিয়ন্ত্রণ গ্রহণে সফল হলে আরাস প্রজাতন্ত্রের অবসান ঘটে। তবে, এটি আজারবাইজান প্রজাতন্ত্র ও উসমানীয় সাম্রাজ্যের বাহিনী দ্বারা নখিচেভেন অঞ্চলে অগ্রগতির সূচনা করে এবং জুলাইয়ের শেষার্ধে আর্মেনিয়া এই অঞ্চলটির নিয়ন্ত্রণ হারিয়ে ফেলে।
ব্রিটিশ ভারত ১৮৫৮ সালে ভারতের শাসনভার ব্রিটিশ ইস্ট ইন্ডিয়া কোম্পানির হাত থেকে ব্রিটিশ রাজশক্তির হাতে স্থানান্তরিত হন। রাণী ভিক্টোরিয়া নিজ হস্তে ভারতের শাসনভার তুলে নেন। এর সঙ্গে সঙ্গে ভারতে আনুষ্ঠানিকভাবে ব্রিটিশ ভারতীয় সরকার প্রতিষ্ঠিত হয়। ১৮৭৬ সালে ভিক্টোরিয়া ভারত সম্রাজ্ঞী উপাধি গ্রহণ করেন। ১৯৪৭ সালে ব্রিটিশ ভারতীয় সাম্রাজ্য ভারতীয় অধিরাজ্য (পরবর্তীকালে ভারতীয় প্রজাতন্ত্র) ও পাকিস্তান অধিরাজ্য (পরবর্তীকালে পাকিস্তান) নামে দুটি অধিরাজ্যে বিভক্ত হলে ভারতে ব্রিটিশ শাসনের অবসান ঘটে। ১৯৩৭ সালে ব্রহ্মদেশকে (বর্তমানে মিয়ানমান) ভারত থেকে বিচ্ছিন্ন করা হয়েছিল। ১৯৪৮ সালে এই দেশ স্বাধীনতা অর্জন করে।
ভারতের দূতাবাস, ওয়াশিংটন, ডি.সি. ওয়াশিংটন, ডি.সি.-তে অবস্থিত ভারতের দূতাবাস হচ্ছে ভারতীয় প্রজাতন্ত্রের একটি কূটনৈতিক মিশন যা মার্কিন যুক্তরাষ্ট্রে অবস্থিত। এটি ওয়াশিংটন, ডি.সি.র দূতাবাস সারির একটি কক্ষে অবস্থিত যা মূলত ১৯০১ সালে টি. মরিস মুরীর জন্য নির্মাণ করা হয়েছিল। এটা মার্কিন যুক্তরাষ্ট্রে নিযুক্ত ভারতীয় রাষ্ট্রদূতদের দ্বারা পরিচালিত হয়।
ভারতীয় ভারতীয় বলতে মূলত দক্ষিণ এশিয়ার দেশ ভারতীয় প্রজাতন্ত্রের ভূখন্ডে বসবাসকারী মানুষদের বোঝানো হয়। অর্থাৎ ভারতীয় বলতে মূলত ভারতীয় প্রজাতন্ত্রে বসবাসকারী জাতি সমষ্টিকে, কিংবা জন্মসূত্রে ভারতীয় প্রজাতন্ত্রের বাসিন্দাকে নির্দেশ করা হয়। ভারতীয় প্রজাতন্ত্রে জন্মগ্রহণকারী সমস্ত মানুষ, অথবা জন্মের পর বহির্দেশে গমনকারীও ভারতীয় হিসেবে পরিচিত হতে পারেন। এছাড়াও কোনও বৈদেশিক ব্যক্তি চাইলে ভারত সরকারের অনুমত্যনুসারে নিবন্ধীকরণ ("registration") দ্বারাও ভারতীয় নাগরিক হতে পারে।
ভারতীয় পতাকাবিধি ভারতীয় পতাকাবিধি তিনটি ভাগে ভাগ করা হয়েছে :-ভারতের জাতীয় পতাকা হ’ল মধ্যস্থলে চব্বিশটি দণ্ডযুক্ত নীল "অশোকচক্র" সহ গেরুয়া, সাদা ও সবুজ আনুভূমিক আয়তাকার ত্রিবর্ণরঞ্জিত পতাকা। ১৯৪৭ সালের ২২ জুলাই গণপরিষদর একটি অধিবেশনে এই পতাকার বর্তমান রূপটি ভারত অধিরাজ্যর সরকারী পতাকা হিসাবে গৃহীত হয়েছিল। পরবর্তীকালে ইহা ভারতীয় প্রজাতন্ত্রের জাতীয় পতাকার মর্যাদা লাভ করে। ভারতে এই পতাকাকেে সাধারণত "ত্রিরঙ্গা" বা "ত্রিবর্ণরঞ্জিত পতাকা" বলা হয়। পিঙ্গালি ভেঙ্কাইয়ার দ্বারা অংকিত ভারতীয় জাতীয় কংগ্রেস-এর "স্বরাজ" পতাকার ভিত্তিতে এই পতাকার নক্সা প্রস্তুত করা হয়েছিল।
হিন্দু-জার্মান ষড়যন্ত্র হিন্দু-জার্মান ষড়যন্ত্র ছিলো ১৯১৪ হতে ১৯১৭ সালের মধ্যে সংঘটিত ষড়যন্ত্র, যাতে ব্রিটিশ ভারতের ঔপনিবেশিক সরকারের বিরুদ্ধে সর্বভারতীয় প্রতিরোধ ও বিদ্রোহ ঘটানোর পরিকল্পনা করা হয়েছিলো। এই ষড়যন্ত্রে অংশ নিয়েছিলো চরমপন্থী ভারতীয় জাতীয়তাবাদী বিপ্লবী সংগঠনসমূহ, মার্কিন যুক্তরাষ্ট্রের ঘাদার দল, এবং জার্মানির ভারত স্বাধীন কমিটি। ষড়যন্ত্রের সূত্রপাত হয় ১ম মহাযুদ্ধের সূচনালগ্নে। আইরিশ প্রজাতন্ত্র আন্দোলন, জার্মান বৈদেশিক দপ্তর, এবং সান ফ্রান্সিস্কোর জার্মান দূতাবাস এই ষড়যন্ত্রে সহায়তা করে। এর পাশাপাশি তুর্কি অটোমান সাম্রাজ্যও এতে কিছু সাহায্য করেছিলো। ষড়যন্ত্রের একটি বড় পরিকল্পনা ছিলো পাঞ্জাব এলাকা থেকে সর্বভারতীয় বিদ্রোহের সূচনা করে সিঙ্গাপুর অবধি তা ছড়িয়ে দেয়া। ভারতবর্ষে ব্রিটিশ শাসনের সমাপ্তি ঘটানোর লক্ষ্যে ১৯১৫ সালের ফেব্রুয়ারি মাসে এই বিদ্রোহ শুরু করার পরিকল্পনা করা হয়। ফেব্রুয়ারি মাসের এই ষড়যন্ত্র (যা ঘাদার ষড়যন্ত্র নামে খ্যাত) বিফল হয়, যখন ব্রিটিশ গোয়েন্দারা কৌশলে ঘাদার আন্দোলনের ভেতরে ঢুকে পড়ে সব তথ্য জেনে ফেলে। আন্দোলনের প্রধান নেতাদের গ্রেপ্তার করা হয়। ভারতবর্ষের বিভিন্ন স্থানের ছোটোখাটো সেনাদল ও সেনানিবাসের বিদ্রোহের পরিকল্পনাও বানচাল করে দেয়া হয়।
হিন্দুধর্মের ইতিহাস ভারতে মুসলমান শাসনকালে হিন্দুধর্ম ভক্তি আন্দোলনের দ্বারা গভীরভাবে প্রভাবিত হয়েছিল। এই আন্দোলনের ফলস্রুতি অদ্যাবধি বিদ্যমান। আবার ইউরোপীয় ঔপনিবেশিক শাসনকালে পাশ্চাত্য ভাবধারার অনুপ্রেরণায় হিন্দুধর্মে একাধিক সংস্কার আন্দোলন গড়ে ওঠে। এই সকল ভাবধারার মধ্যে একটি উল্লেখ্যযোগ্য ভাবধারা ছিল স্পিরিটিজম (থিওজফি)। ১৯৪৭ সালে ভারত বিভাগের পর ভারতীয় প্রজাতন্ত্র একটি হিন্দুপ্রধান ধর্মনিরপেক্ষ রাষ্ট্র রূপে আত্মপ্রকাশ করে।
ভারতের জাতীয় পতাকা ভারতের জাতীয় পতাকা হলো কেন্দ্রে চব্বিশটি দণ্ডযুক্ত নীল "অশোকচক্র" সহ গেরুয়া, সাদা ও সবুজ আনুভূমিক আয়তাকার ত্রিবর্ণরঞ্জিত পতাকা। ১৯৪৭ সালের ২২ জুলাই গণপরিষদের একটি অধিবেশনে এই পতাকার বর্তমান রূপটি ভারত অধিরাজ্যের সরকারি পতাকা হিসেবে গৃহীত হয়েছিল। পরবর্তীকালে এটি ভারতীয় প্রজাতন্ত্রের জাতীয় পতাকার মর্যাদা লাভ করে। ভারতে এই পতাকাটিকে সাধারণত "ত্রিরঙ্গা পতাকা" বা "ত্রিবর্ণরঞ্জিত পতাকা" বলা হয়। পিঙ্গালি ভেঙ্কাইয়া কৃত ভারতীয় জাতীয় কংগ্রেসের "স্বরাজ" পতাকার ভিত্তিতে এই পতাকাটির নকশা প্রস্তুত করা হয়েছিল।
ভারতে জরুরি অবস্থা (১৯৭৫-১৯৭৭) ২৫ জুন, ১৯৭৫ থেকে ২১ মার্চ, ১৯৭৭ পর্যন্ত ২১ মাসব্যাপী ভারতের জরুরি অবস্থা ঘোষণা করেছিলেন রাষ্ট্রপতি ফকরুদ্দিন আলি আহমেদ। এই জরুরি অবস্থার পরামর্শদাতা ছিলেন ভারতের তদনীন্তন প্রধানমন্ত্রী ইন্দিরা গান্ধী। ভারতীয় সংবিধানে ৩৫২ নং ধারা অনুযায়ী এই জরুরি অবস্থা ঘোষিত হয়েছিল। ভারতীয় প্রজাতন্ত্রের ইতিহাসে এই ঘটনা ছিল সর্বাপেক্ষা বিতর্কিত।
দক্ষিণ কোরিয়া দক্ষিণ কোরিয়ার প্রশাসনিক ব্যবস্থা একটি রাষ্ট্রপতিশাসিত বহুদলীয় প্রতিনিধিত্বমূলক গণতান্ত্রিক প্রজাতন্ত্র। রাষ্ট্রপতি হলেন রাষ্ট্রের প্রধান। সরকারের হাতে নির্বাহী ক্ষমতা ন্যস্ত। আইন প্রণয়নের ক্ষমতা সরকার এবং আইনসভা উভয়ের উপর ন্যস্ত। বিচার বিভাগ নির্বাহী বিভাগ ও আইন প্রণয়ন বিভাগ হতে স্বাধীন। ১৯৪৮ সাল থেকে দক্ষিণ কোরিয়ার সংবিধানে ৫টি বড় সংশোধনী আনা হয়েছে। প্রতিটি সংশোধনী একটি নতুন প্রজাতন্ত্রের সূচনা হিসেবে গণ্য করা হয়। বর্তমান প্রজাতন্ত্রটি ১৯৮৮ সালের সংবিধান সংশোধনীর পরে বহাল হয়েছে।
ভারতীয় প্রজাতন্ত্রের ইতিহাস ১৯৫২ সালে সংবিধানের অধীনে ভারতে প্রথম সাধারণ নির্বাচন অনুষ্ঠিত হয়। এই নির্বাচনে ৬০ শতাংশেরও বেশি ভোট পড়েছিল। ভারতীয় জাতীয় কংগ্রেস এই নির্বাচনে সংখ্যাগরিষ্ঠতা অর্জন করে। জওহরলাল নেহেরু দ্বিতীয়বারের জন্য প্রধানমন্ত্রী হন। রাষ্ট্রপতি রাজেন্দ্র প্রসাদও সংসদের নির্বাচক মণ্ডলীর দ্বারা দ্বিতীয়বার ভারতের রাষ্ট্রপতি নির্বাচিত হন।
১৯৫৭ ও ১৯৬২ সালের নির্বাচনেও প্রধানমন্ত্রী নেহেরুর নেতৃত্বে কংগ্রেস সংখ্যাগরিষ্ঠ দল হিসেবে জয়লাভ করেছিল। এই সময়ে হিন্দু সমাজে নারীর আইনি অধিকার বৃদ্ধি এবং বর্ণাশ্রম ও অস্পৃশ্যতা দূরীকরণে ভারতীয় সংসদে একাধিক সমাজ সংস্কার-মূলক বিল পাস হয়। নেহেরু ভারতীয় শিশুদের প্রাথমিক শিক্ষা পূর্ণ করানোর পক্ষপাতী ছিলেন। তাঁর শাসনকালে সারা দেশে কয়েক হাজার স্কুল, কলেজ ও ইন্ডিয়ান ইনস্টিটিউট অফ টেকনোলজির মতো উচ্চশিক্ষা প্রতিষ্ঠানগুলি স্থাপিত হয়। নেহেরু ভারতে সমাজতান্ত্রিক ধাঁচে অর্থব্যবস্থা প্রবর্তনের পক্ষপাতী ছিলেন। কৃষকদের করমুক্ত রাখা, কায়শ্রমজীবীদের ন্যূনতম মজুরি ও সুযোগসুবিধা প্রদান এবং ইস্পাত, বিমান, জাহাজ, বিদ্যুৎ ও খনিশিল্পের মতো ভারী শিল্পগুলির রাষ্ট্রায়ত্ত্বকরণের পক্ষে ছিলেন নেহেরু। তাঁর আমলে প্রধান প্রধান জলাধার, সেচখাল, রাস্তা, তাপ ও জলবিদ্যুৎ প্রকল্পগুলি চালু হয়েছিল।
হিন্দি বিরোধী আন্দোলন (তামিলনাড়ু) ভারত প্রজাতন্ত্রের শত শত ভাষা রয়েছে। ব্রিটিশ রাজের সময় ইংরেজী ছিল আনুষ্ঠানিক ভাষা।বিংশ শতাব্দীর প্রথমার্ধে ভারতীয় স্বাধীনতা আন্দোলন যখন গতির সৃষ্টি করেছিল তখন ব্রিটিশ সরকারের বিরুদ্ধে বিভিন্ন ভাষাগত গোষ্ঠীকে ঐক্যবদ্ধ করার জন্য হিন্দুস্তানিকে একটি সাধারণ ভাষা হিসেবে প্রচেষ্টা চালানো হয়েছিল।১৯১৮ সালের প্রথম দিকে, মহাত্মা গান্ধী দক্ষিণ ভারত হিন্দি প্রভাষক (দক্ষিণ ভারতে হিন্দুদের প্রচারের জন্য ইনস্টিটিউশন) প্রতিষ্ঠা করেছিলেন।১৯২৫ সালে ভারতীয় জাতীয় কংগ্রেস তার কার্যধারা পরিচালনা করার জন্য ইংরেজি ভাষা ছেড়ে হিন্দুস্তানিতে চলে আসে। গান্ধী ও জওহরলাল নেহেরু উভয়ই হিন্দুস্তানী সমর্থক ছিলেন এবং কংগ্রেস ভারতের অ-হিন্দিভাষী প্রদেশগুলিতে হিন্দুস্তানি শেখার প্রচলন করতে চেয়েছিলেন। হিন্দুস্তানি বা হিন্দিকে সাধারণ ভাষা বানানোর ধারণা গ্রহণযোগ্য ছিল না, এটি তামিলদের উত্তর ভারতীয়দের অধীনস্ত করার প্রচেষ্টা হিসেবে দেখেছিল তামিলনাড়ুর মানুষ।
ভারতীয় প্রজাতন্ত্রের ইতিহাস ভারতীয় প্রজাতন্ত্রের ইতিহাস সূচিত হয় ১৯৫০ সালের ২৬ জানুয়ারি। ১৯৪৭ সালের ১৫ অগস্ট ভারত ব্রিটিশ কমনওয়েলথের অন্তর্গত একটি স্বাধীন অধিরাজ্য রূপে আত্মপ্রকাশ করেছিল। ১৯৫০ সালে প্রজাতন্ত্র ঘোষিত হওয়ার পূর্বাবধি ষষ্ঠ জর্জ (অ্যালবার্ট ফ্রেডেরিক আর্থার জর্জ) ছিলেন এই দেশের রাজা। একই সঙ্গে ভারত বিভাগের ফলে ব্রিটিশ ভারতের উত্তর-পশ্চিম ও পূর্বাংশ নিয়ে পৃথক পাকিস্তান অধিরাজ্য স্থাপিত হয়। দেশভাগের ফলে ভারত ও পাকিস্তানের প্রায় ১ কোটি মানুষকে দেশান্তরী হতে হয় এবং প্রায় ১০ লক্ষ মানুষের মৃত্যু ঘটে। প্রথমে লর্ড লুই মাউন্টব্যাটেন ও পরে চক্রবর্তী রাজাগোপালাচারী ভারতের গভর্নর জেনারেল নিযুক্ত হন। জওহরলাল নেহেরু হন দেশের প্রথম প্রধানমন্ত্রী এবং সর্দার বল্লভভাই প্যাটেল হন ভারতের প্রথম উপ-প্রধানমন্ত্রী তথা স্বরাষ্ট্রমন্ত্রী।
যুক্তপ্রদেশ (১৯৩৭–১৯৫০) যুক্তপ্রদেশ ছিল ব্রিটিশ ভারতের এবং পরবর্তীকালে স্বাধীনোত্তর ভারত অধিরাজ্যের একটি প্রদেশ।
১৯৩৭ সালের ১ এপ্রিল ব্রিটিশ ভারতের যুক্তপ্রদেশকে বিভাজি করে যুক্তপ্রদেশ গঠিত হয়। অধুনা ভারতীয় প্রজাতন্ত্রের উত্তরপ্রদেশ ও উত্তরাখণ্ড রাজ্য নিয়ে এই প্রদেশ গঠিত হয়েছিল।
রোমান প্রজাতন্ত্র রোমান প্রজাতন্ত্র (লাতিন ভাষায়: Res Publica Romana, ইতালীয় ভাষায়: Repubblica romana, ইংরেজি ভাষায়: Roman Republic) বলতে আনুমানিক ৫০৯ থেকে ২৭ খ্রিস্টপূর্বাব্দ পর্যন্ত অস্তিত্বশীল একটি প্রজাতন্ত্রকে বোঝায় যার রাজধানী ছিল রোম নগরী। রোমে প্রজাতান্ত্রিক পদ্ধতিতে এই সভ্যতার সরকার পরিচালিত হতো। ৫০৮ খ্রিস্টপূর্বাব্দে রোমান রাজতন্ত্র উৎখাতের পর একটি সিনেটের উপদেশে নাগরিকদের ভোটে নির্বাচিত দুইজন কনসালের মাধ্যমে রাষ্ট্র পরিচালিত হতে থাকে, একেই বলা যায় প্রজাতন্ত্রের সূচনা। ক্ষমতার ভাগাভাগি এবং বিশ্লেষণ ও ভারসাম্যের নীতির উপর ভিত্তি করে শীঘ্রই একটি সংবিধান গড়ে ওঠে। খুব বেশি জরুরি অবস্থা দেখা না দিলে সকল সরকারি কর্মকর্তা মাত্র এক বছরের জন্য নির্বাচিত হতেন যাতে কোন একজন ব্যক্তি জনগণকে বেশি প্রভাবিত করে ফেলতে না পারে।
লাল ফৌজ চীন প্রজাতন্ত্র আগ্রাসী মনোভাবসম্পন্ন সোভিয়েত ইউনিয়নের বিরুদ্ধে যুদ্ধে জড়িয়ে পড়ে। ১৯২৯ সালে চীন-সোভিয়েত যুদ্ধের সূচনা ঘটে। ফলাফলস্বরূপ ১৯৩৭ সালে জিনজিয়াং যুদ্ধের প্রেক্ষাপটে সোভিয়েত ইউনিয়ন জিনজিয়াং অঞ্চল দখল করে। রেড আর্মি তাদের উদ্দেশ্য পূরণে সক্ষমতা অর্জন করে। তারা মাঞ্চুরিয়ান চীনের পূর্বাঞ্চলীয় রেলওয়ের নিয়ন্ত্রণ ভার নেয় এবং জিনজিয়াংয়ে সফলতার সাথে প্রাক-সোভিয়েত ক্ষমতা প্রয়োগ করে।
ভারতের রাজ্য ও কেন্দ্রশাসিত অঞ্চলসমূহের নামের ব্যুৎপত্তি তালিকা ১৯৪৭ সালে যুক্তরাষ্ট্রীয় প্রজাতন্ত্র হিসাবে ভারতীয় প্রজাতন্ত্র গঠিত হয়। ১৯৫৬ সালে রাজ্য পুনর্গঠন আইন প্রণয়ন হলে ভাষা ভিত্তিক প্রতিটি রাজ্যের রাজ্য সীমানা পুনর্নির্ধারণ করা হয়। ফলে বহু রাজ্যকে তাদের নিজেদের ভাষায় নাম দেওয়া হয়। অনেক রাজ্যের তাদের ভৌগোলিক পরিবেশ, অদ্ভুত ইতিহাস বা জনগোষ্ঠী এবং ঔপনিবেশিক প্রভাবের কারণে নামকরণ করা হয়।
পতাকা ভারতের জাতীয় পতাকা হলো কেন্দ্রে চব্বিশটি দণ্ডযুক্ত নীল "অশোকচক্র" সহ গেরুয়া, সাদা ও সবুজ আনুভূমিক আয়তাকার ত্রিবর্ণরঞ্জিত পতাকা। ১৯৪৭ সালের ২২ জুলাই গণপরিষদের একটি অধিবেশনে ভারতের পতাকার এই বর্তমান রূপটি ভারত অধিরাজ্যের সরকারি পতাকা হিসেবে গৃহীত হয়। পরবর্তীকালে এটি ভারতীয় প্রজাতন্ত্রের জাতীয় পতাকার মর্যাদা লাভ করে। ভারতে এই পতাকাটিকে সাধারণত "তেরঙা" বা "ত্রিবর্ণরঞ্জিত পতাকা" বলা হয়। পিঙ্গালি ভেঙ্কাইয়া কৃত ভারতীয় জাতীয় কংগ্রেসের "স্বরাজ" পতাকার ভিত্তিতে এই পতাকাটির নকশা প্রস্তুত করা হয়েছিল।
উর্দু আন্দোলন উর্দু আন্দোলন ছিল একটি সামাজিক-রাজনৈতিক আন্দোলন যার মাধ্যমে ব্রিটিশ শাসনের সময়কালে উর্দুকে ভারতীয় উপমহাদেশের মুসলিম সম্প্রদায়ের সাংস্কৃতিক এবং রাজনৈতিক পরিচয় বহনকারী ভাষা হিসাবে ব্যবহারের প্রস্তাব করা হয়েছিল। ১৯ শতকের মাঝামাঝি সময়ে মুঘল সাম্রাজ্য পতনের পর স্যার সৈয়দ আহমদ খানের নেতৃত্বে আলিগড় আন্দোলনের মাধ্যমে এই আন্দোলনের সূচনা হয়। উর্দু আন্দোলন নিখিল ভারত মুসলিম লীগ এবং পাকিস্তান আন্দোলনকে বিশেষভাবে প্রভাবিত করেছিল। উর্দুকে পাকিস্তানের একমাত্র রাষ্ট্রভাষা ঘোষণার প্রতিবাদে ১৯৫২ সালে পূর্ব বাংলায় বাংলা ভাষা আন্দোলনের সংঘটিত হয়।
ভারতীয় প্রজাতন্ত্রে বিজ্ঞান ও প্রযুক্তি ভারতীয় প্রজাতন্ত্রে উচ্চশিক্ষা, বিজ্ঞান ও প্রযুক্তির উন্নয়নের বিষয়ে প্রথম পদক্ষেপ গ্রহণ করেছিলেন দেশের প্রথম প্রধানমন্ত্রী জওহরলাল নেহেরু (কার্যকাল: ১৫ অগস্ট, ১৯৪৭ – ২৭ মে, ১৯৬৪)। ১৯৫১ সালে ১৮ অগস্ট পশ্চিমবঙ্গের ভারতের তৎকালীন শিক্ষামন্ত্রী মৌলানা আবুল কালাম আজাদ কর্তৃক প্রতিষ্ঠিত হয় প্রযুক্তিবিদ্যার প্রসারের লক্ষ্যে গবেষক ও সংগঠকদের একটি ২২ সদস্য দলের ভাবনার ফসল ইন্ডিয়ান ইনস্টিটিউট অফ টেকনোলজি। ১৯৬০-এর দশকের গোড়ার দিকে সোভিয়েত ইউনিয়নের সঙ্গে ঘনিষ্ঠ সহযোগে ভারতীয় মহাকাশ গবেষণা প্রতিষ্ঠান স্থাপিত হয়। এই প্রতিষ্ঠানের লক্ষ্য ছিল ভারতের মহাকাশ কর্মসূচির দ্রুত অগ্রসরণ তথা ভারতের পারমাণবিক শক্তির বৃদ্ধি ঘটানো। এমনকি ১৯৭৪ সালের ১৮ মে পোখরাণে ভারতের প্রথম পারমাণবিক অস্ত্রপরীক্ষার পরেও এই কর্মসূচি অব্যাহত থাকে।
মালদ্বীপ 1967 সালের 15 নভেম্বর মালদ্বীপ একটি সাংবিধানিক রাজতন্ত্র হিসেবে চলতে হবে বা একটি প্রজাতন্ত্র হয়ে উঠবে কিনা তা নির্ধারণের জন্য সংসদে একটি ভোট গ্রহণ করা হয়েছিল। সংসদের 44 সদস্যের মধ্যে, 40 জন একটি প্রজাতন্ত্রের পক্ষে ভোট দিয়েছেন 15 মার্চ, 1968 তারিখে, একটি জাতীয় গণভোটের প্রশ্নে অনুষ্ঠিত হয় এবং 93.34% অংশগ্রহণকারীরা একটি প্রজাতন্ত্র প্রতিষ্ঠার পক্ষে ভোট দেয়। 1968 সালের 11 নভেম্বর প্রজাতন্ত্র ঘোষণা করা হয়েছিল, এইভাবে 853 বছরের পুরনো রাজত্বের অবসান, যা ইব্রাহিম নাসিরের প্রেসিডেন্সির অধীনে একটি প্রজাতন্ত্র দ্বারা প্রতিস্থাপিত হয়েছিল। রাজা সামান্য প্রকৃত ক্ষমতার অধিকারী ছিল, এটি একটি প্রসাধন পরিবর্তন হিসাবে দেখা এবং সরকারের কাঠামোর মধ্যে কয়েকটি পরিবর্তন প্রয়োজন।
মধুচন্দ্রিমা এর বঙ্গানুবাদ করলে দাঁড়ায়:
পাশ্চাত্য সংস্কৃতিতে সদ্য বিবাহিত দম্পতিদের ছুটি কাটাতে বেড়াতে যাবার ঐতিহ্যের সূচনা হয়েছিলো ১৯ শতকে গ্রেট ব্রিটেনে। এই ধারণাটি এসেছে ভারতীয় উপমহাদেশের ভারতীয় অভিজাতদের কাছ থেকে। সমাজের উচু পদের বা বিশেষ মর্যাদাসম্পন্ন নাগরিকরা যে সকল আত্মীয়বর্গ বিবাহে উপস্থিত হতে পারেননি তাদের সাথে সাক্ষাৎ করতে বিবাহপরবর্তী একটি ভ্রমণে বের হতেন। কিছু ক্ষেত্রে তা হতো বন্ধু ও পরিবারের সদস্য সহকারে। এই প্রথা খুব শীঘ্রই ইউরোপ জুড়ে ছড়িয়ে পরে, এবং ১৮২০-এর দশকে ফ্রান্সে এর নাম হয়, (বাংলা: ইংরেজ ধরনের ভ্রমণ)।
অশ্বত্থ অশ্বত্থ ভারতীয় উপমহাদেশ এবং দক্ষিণ-পূর্ব এশিয়া যেমন বাংলাদেশ, ভুটান, চীন (ইউনান প্রদেশ), ভারত (আন্দামান ও নিকোবর দ্বীপপুঞ্জ বাদে), লাওস, নেপাল, পাকিস্তান, থাইল্যান্ড এবং ভিয়েতনাম অঞ্চলের স্থানীয় বৃক্ষ। প্রাথমিকভাবে ২৮৮ খ্রিস্টপূর্বাব্দে শ্রীলঙ্কা এবং পরে ফিলিপাইন ও সিঙ্গাপুরসহ অন্যান্য প্রতিবেশী এশীয় দেশগুলিতে এর সূচনা হয়েছিল।
সোভিয়েত ইউনিয়নের পতন ২4 শে ডিসেম্বর, 1 99 1 তারিখে, রাশিয়ান ফেডারেশনের সভাপতি বরিস ইয়েলটসিন, জাতিসংঘের মহাসচিবকে সিকিউরিটি কাউন্সিল এবং অন্যান্য জাতিসংঘের সংস্থায় সোভিয়েত ইউনিয়নের সদস্যপদ রশিদ ফেডারেশনের কমনওয়েলথ অফ ইন্ডিপেন্ডেন্ট স্টেটস এর 11 সদস্য দেশগুলির সমর্থন।
তবে, বেলারুশীয় সোভিয়েত সমাজতান্ত্রিক প্রজাতন্ত্র এবং ইউক্রেনীয় সোভিয়েত সমাজতান্ত্রিক প্রজাতন্ত্র ইতোমধ্যে 1945 সালের ২4 অক্টোবর সোভিয়েত ইউনিয়নের সাথে যৌথভাবে মূল সদস্য হিসাবে যুক্ত হয়েছেন। স্বাধীনতা ঘোষণার পর, ইউক্রেনীয় সোভিয়েত সমাজতান্ত্রিক প্রজাতন্ত্র ২4 আগস্ট, 1991 সালের ২1 আগস্ট ইউক্রেনকে বদলে দেয় এবং 19 সেপ্টেম্বর, 1991 সালে বেলারুশীয় সোভিয়েত সমাজতান্ত্রিক প্রজাতন্ত্র জাতিসংঘকে জানায় যে এটির নাম বেলারুশ প্রজাতন্ত্রের বদলে দিয়েছে।
সাবেক সোভিয়েত প্রজাতন্ত্র থেকে প্রতিষ্ঠিত অন্যান্য বারো স্বাধীন রাষ্ট্রগুলি জাতিসংঘে ভর্তি হয়েছিল:
মাল্টিপল স্ক্লেরোসিস যুক্তরাজ্যের George III এর নাতী, Prince Augustus Frederick, Duke of Sussex এবং Lady Augusta Murrayর পুত্র Augustus Frederick d'Este (1794–1848) নিশ্চিতভাবে MS ছিল। D'Este এর একটি ডায়রি/দিনপঞ্জী পাওয়া গিয়েছিল। যেখানে সে ২২ বছর ধরে যে রোগের সাথে বসবাস করেছিল, তার অভিজ্ঞতা লিখে রেখেছিল। তার ডায়রী শুরু হয়েছিল ১৮২২ সালে এবং শেষ হয়েছিল ১৮৪৬ সালে। কিন্তু ১৯৪৮ পর্যন্ত কেন এমনটা হয়েছিল সেটা জানা যায় নি। তার এই রোগটা ২৮ বছর বয়সে শুরু হয়েছিল হঠাৎ করে ক্ষণস্থায়ীভাবে দৃষ্টি হারানোর মাধ্যমে। তার বন্ধুর অন্ত্যেষ্টিক্রিয়ার পরে এই ব্যাধির সূচনা হয়। তার পায়ে দুর্বলতার শুরু হয়,হাতে অসাড় অবস্থার সূচনা হয়, মাথাঘুরা শুরু হয়, যৌনপ্রজনন ক্ষমতা কমতে থাকে। ১৮৪৪ সালে তিনি হুইলচেয়ার ব্যবহার করা শুরু করেন। অসুস্থতা সত্তেও তিনি একটা উৎসবমুখর জীবনের স্বপ্ন দেখতেন। অন্য আরেকজন ব্রিটিষ এর ডায়রী পাওয়া যার নাম W. N. P. Barbellion (1889–1919), যিনি তার সকল সংগ্রামকে দিনপঞ্জীতে লিপিবদ্ধ কিরে গিয়েছিলেন। তার দিনপঞ্জী প্রকাশ হয়েছিল ১৯১৯ সালে যার শিরোনাম ছিল The Journal of a Disappointed Man.
সাংস্কৃতিক বিপ্লব মে, ১৯৬৬ সালে ধীরে ধীরে শুরু হওয়া এ বিপ্লবটি ১৯৬৯ সালে শেষ হয়। নবম জাতীয় পার্টি কংগ্রেসের এক সভায় সাংস্কৃতিক বিপ্লবের সমাপ্তি ঘোষণা করা হয়। তা স্বত্ত্বেও ১৯৭১ সালে সামরিক কর্মকর্তা লিন বিয়াওয়ের দেহাবসান পর্যন্ত এর প্রভাব সক্রিয় ছিল। মাওয়ের দেহাবসানের পর চার সংঘবদ্ধ ব্যক্তিকে ১৯৭৬ সালে গ্রেফতার করা হয়। সংস্কারপন্থী দেং জিয়াওপিংয়ের নেতৃত্বে সাংস্কৃতিক বিপ্লবের সাথে সম্পৃক্ত মাওয়ের নীতিগুলো অপসারণ কার্যের সূচনা ঘটে। ১৯৮১ সালে পার্টি ঘোষণা করে যে, সাংস্কৃতিক বিপ্লব চীন প্রজাতন্ত্র প্রতিষ্ঠার পর দল, দেশ ও ব্যক্তিকে অনেক পিছিয়ে নিয়েছে ও গুরুতর ক্ষতির কারণ হয়ে দাঁড়িয়েছিল।
ভারতীয় উদ্ভিদ সর্বেক্ষণ বর্তমানে ভারতীয় উদ্ভিদ সর্বেক্ষণের কাজকর্ম সারা ভারতে প্রসারিত হয়েছে। দেরাদুন, যোধপুর, পুণে, কোয়েম্বাটোর, হায়দ্রাবাদ, পোর্ট ব্লেয়ার, শিলং, ইটানগর, গ্যাংটক ও এলাহাবাদে এই সংস্থার আঞ্চলিক কেন্দ্র অবস্থিত। নয়ডায় একটি নতুন ভারতীয় প্রজাতন্ত্রের উদ্ভিদ উদ্যান গড়ে উঠেছে। কলকাতা (হাওড়া) কেন্দ্রে পাঁচটি ইউনিট রয়েছে।
আন্তর্জাতিক ক্রিকেট কাউন্সিল বৈশ্বিকভাবে শীর্ষ ক্রিকেটারদের মাদকদ্রব্য সেবন, জুয়া কেলেঙ্কারী ইত্যাদিতে জড়িত বিষয়াবলী তদারকীতে আইসিসি কাজ করছে। বৈধ-অবৈধ পন্থায় জুয়াড়ীদের সাথে জড়িত থাকার পরপরই "আইসিসি দূর্নীতি বিরোধী ও নিরাপত্তা কমিটি" বা আকসু গঠন করে। ২০০০ সালে গঠিত এ কমিটির প্রধান হিসেবে রয়েছেন লন্ডন মেট্রোপলিটন পুলিশের অবসরপ্রাপ্ত কমিশনার লর্ড কন্ডন। সাবেক দক্ষিণ আফ্রিকার অধিনায়ক হানসি ক্রনিয়ে কর্তৃক ভারতীয় জুয়াড়ীদের কাছ থেকে অর্থগ্রহণ অথবা নির্দিষ্ট খেলায় পূর্ব-নির্ধারিত ফলাফলের মাধ্যমে এ কমিটি গঠনের সূচনা করে। একইভাবে সাবেক ভারতীয় অধিনায়ক মোহাম্মদ আজহারউদ্দীন এবং অজয় জাদেজা’র বিরুদ্ধে খেলা গড়াপেটার কারণে ক্রিকেট খেলায় অংশগ্রহণে আজীবন নিষেধাজ্ঞা ও খেলা থেকে কমপক্ষে পাঁচ বছর দূরে থাকার সুপারিশ করা হয়েছিল। আকসু দূর্নীতির কোনরূপ প্রতিবেদন প্রকাশ পেলে তা পর্যবেক্ষণ ও তদন্তে নামে। এছাড়াও খেলোয়াড়দের ড্রেসিং রুমে মোবাইল টেলিফোন ব্যবহারের উপরেও নিষেধাজ্ঞা জারী করে।
উত্তর ওশেতিয়া-আলানিয়া সোভিয়েত আমলে, প্রজাতন্ত্রের উচ্চ কর্তৃত্ব তিন জনের মধ্যে ভাগ করা হয়েছিল; সোভিয়েত ইউনিয়ন কমিউনিস্ট পার্টির (সিপিএসইউ) উত্তর ওশেতিয়া কমিটির প্রথম সম্পাদক (বাস্তবে যার ক্ষমতা ছিলো বেশি), সোভিয়েত রাজ্যের চেয়ারম্যান (আইনবিষয়ক ক্ষমতা), এবং প্রজাতন্ত্রের নির্বাহী কমিটির চেয়ারম্যান (নির্বাহী ক্ষমতা)। ১৯৯১ সালে থেকে, সিপিএসইউ সকল ক্ষমতা হারিয়ে ফেলে, এবং নির্বাচিত আঞ্চলিক সংসদের পাশাপাশি প্রজাতন্ত্রের ব্যবস্থাপনার প্রধান এবং পরবর্তীতে গভর্নর নিয়োগ/ নির্বাচন করা হয়ে থাকে।
কমলিনী মুখোপাধ্যায় কমলিনী মুখোপাধ্যায় "(জন্মঃ ৪ মার্চ, ১৯৮০)" একজন ভারতীয় চলচ্চিত্র অভিনেত্রী; যিনি মূলত তেলুগু চলচ্চিত্রে অভিনয় করে থাকেন। পাশাপাশি তিনি তামিল, মালায়ালাম, হিন্দি, বাংলা এবং কান্নাডা ভাষার চলচ্চিত্রেও অভিনয় করেন। তিনি ইংরেজী সাহিত্যে স্নাতক সম্পন্ন করার মুম্বাই থেকে থিয়েটার অভিনয়ের উপর কোর্স সম্পন্ন করেন। তিনি তার চলচ্চিত্র জীবনের সূচনা করেন ২০০৪ সালে মুক্তিপ্রাপ্ত ফির মিলেঙ্গে চলচ্চিত্রের মাধ্যমে। ফির মিলেঙ্গে সিনেমাটি মুলত মরণব্যাধী এইডস এর উপর ভিত্তি করে নির্মাণ করা হয়েছিল। তিনি আনন্দ (২০১৪)।আনন্দ চলচ্চিত্রে অসামান্য অভিনয়ের কারণে বেশ কয়েকটি পুরস্কারের ভূষিত হন।
ভারতের ইতিহাস বিংশ শতাব্দীর প্রথমার্ধে ভারতীয় জাতীয় কংগ্রেস দেশব্যাপী এক স্বাধীনতা সংগ্রামের ডাক দেয়। অবশেষে, ১৯৪৭ সালে ভারতীয় উপমহাদেশ গ্রেট ব্রিটেনের অধীনতাপাশ ছিন্ন করে ধর্মের ভিত্তিতে ভারত বিভক্ত হয়। উপমহাদেশের পূর্ব ও পশ্চিমাংশের মুসলমান অধ্যুষিত অঞ্চলগুলি নিয়ে পাকিস্তান ও অবশিষ্ট অঞ্চল ভারতীয় প্রজাতন্ত্র নামে পরিচিত হয়। পূর্ব পাকিস্তান নামে পরিচিত পাকিস্তানের পূর্বাঞ্চল ১৯৭১ সালে এক রক্তক্ষয়ী যুদ্ধের মাধ্যমে স্বাধীন বাংলাদেশ রাষ্ট্র হিসেবে আত্ম-প্রতিষ্ঠা করে।